title: Jürgen Klopp

text: Kaudella 2013/14 Dortmund taisteli edelleen kärkisijoista Bundesliigassa, mutta Bayern Münchenin ylivoimaa Kloppin miehistö ei kyennyt horjuttamaan. Seura jäi lopulta liigassa toiseksi 19 pistettä Bayernia perässä. Saksan cupin loppuottelussa Dortmund nöyrtyi Bayernille maalein 2–0. Kaudesta jäi lopulta käteen seuran historian viides Saksan supercupin voitto. Kaudella 2014/15 Dortmund putosi liigan kärkitaistelusta. Pahimmillaan syksyllä joukkue vajosi putoamisviivan tuntumaan, mutta ryhdistäytyi taistelemaan keskikastin sijoituksista. Kaukana europelipaikoista ollut Dortmund ilmoitti huhtikuun puolivälissä 2015, että Klopp jättää seuran kauden jälkeen. Hänellä oli seuran kanssa sopimus vuoteen 2018 saakka. Kloppin menestyksekäs urakka Dortmundin peräsimessä päättyi lopulta pettymykseen, kun VfL Wolfsburg voitti Saksan cupin finaalissa joukkueen maalein 1–3. Kauden päätyttyä Klopp ilmoitti pitävänsä sapattivuoden jalkapallon parista.


title: Jürgen Klopp

text: Kloppin sapattivuosi jäi odotettua lyhemmäksi, kun Brendan Rodgersin erottanut Liverpool FC teki hänen kanssaan kolmivuotisen sopimuksen lokakuussa 2015. Klopp on naimisissa toista kertaa ja hänellä on kaksi lasta, joista poika Marc pelaa jalkapalloa Borussia Dortmundin kakkosjoukkueessa. Klopp asuu perheineen Herdeckessä.


title: Jürgen Klopp

text: Klopp on protestanttinen kristitty.


title: Jürgen Klopp

text: Valmennustyönsä ohella Klopp on kuulunut vakioasiantuntijoihin Saksan television jalkapallolähetyksissä. MM-kisojen 2006 ja EM-kisojen 2008 aikaan hän toimi ZDF:n asiantuntijana. MM-kisojen 2010 aikaan Klopp toimi RTL Televisionin asiantuntijana. MM-kisojen kommentaattoritehtävät ovat tuoneet Kloppille kaksi Saksan vuoden televisiopalkintoa parhaasta urheilulähetyksestä.


title: Jussi Ekström

text: Jussi Ekström (s. 25. lokakuuta 1988 Vaasa) on suomalainen jalkapalloilija. Hän on pelipaikaltaan puolustaja.


title: Live – Friday the 13th

text: Live – Friday the 13th on yhdysvaltalaisyhtye Maroon 5:n livelevy ja DVD. Se äänitettiin Kalifornian Santa Barbarassa 13. toukokuuta 2005.


title: Aus-Rotten

text: Aus-Rotten oli yhdysvaltalainen crust punk -yhtye, joka perustettiin 1990-luvun alussa ja hajosi vuonna 2001. Sanoitukset liittyivät usein politiikkaan, seksismiin, uskontoon ja eläinoikeuksiin. Yhtyeen tunnetuimpia biisejä ovat mm. "Fuck nazi sympathy" ja "No one's relly free".


title: Lykurgos (Arkadia)

text: Lykurgos oli Nemean kuningas ja Aleoksen ja Neiarian poika ja siten Augen ja Kefeuksen veli. Hänen vaimonsa Kleofyle tai Eurynome synnytti hänelle Amfidamaan, Epokhoksen, Ankaioksen ja Iasoksen.


title: Lykurgos (Arkadia)

text: Lykurgos oli tunnettu siitä, että hän tappoi Areithooksen keihäällään kapeassa käytävässä. Hän saavutti itse korkean iän, mutta hänen kuolemansa jälkeen valta siirtyi pois hänen suvultaan hänen poikiensa kuoltua jo häntä aiemmin.


title: Folding@home

text: Folding@home on hajautetun laskennan projekti, joka hyödyntää henkilökohtaisten tietokoneiden ylijäämäistä laskenta-aikaa tutkiakseen proteiinien muodostamia kolmiulotteisia rakenteita, erityisesti niiden laskostumista. Projekti käynnistettiin 1. lokakuuta 2000 Stanfordin yliopistolla ja sitä johtaa Vijay Pande. Folding@home on päässyt Guinnessin ennätysten kirjaan maailman laajimpana hajautetun laskennan projektina.


title: Folding@home

text: Molekyylisimulaatiota suorittavan ohjelman voi kuka tahansa asentaa omalle tietokoneelleen ja tällä tavoin olla mukana projektissa. Ohjelma hakee kerta toisensa jälkeen Folding@homen palvelimelta työyksikön, jota se käsittelee muutamista tunneista muutamiin päiviin, ja lopulta palauttaa tuloksen palvelimelle. Projektin tulokset auttavat muun muassa tautien tutkimuksessa, kuten Parkinsonin tauti ja Alzheimerin tauti.


title: Folding@home

text: Helmikuussa 2009 projektin käytössä oli yli viiden petaflopsin edestä laskentatehoa.


title: Folding@home

text:
Tavallisen tietokoneen prosessorilla ajettavan ohjelman lisäksi Folding@homen asiakasohjelmasta on myös muunnelmat Nvidian ja ATI:n näytönohjaimille, jotka kykenevät peräti kymmenkertaiseen laskutehoon. Sen lisäksi moniydinprosessorien kapasiteetti voidaan hyödyntää kokonaan. Elokuusta 2006 aina joulukuuhun 2012 PlayStation 3 -pelikonsolia pystyi hyödyntämään Folding@homen apuna, ""Life with Playstation""-ohjelmalla.
Käyttäjä pystyy seuraamaan työyksikkönsä valmistumista sekä tietokoneelta että projektin internetsivuilta. Sen jälkeen kun projekti julkaistiin, sen avulla on tuotettu 129 tiededokumenttia jotka ovat nähtävissä projektin nettisivuilla.


title: Park Ju-yeong

text: Park Chu-Young ("Myös Park Joo-Young tai Park Ju-yeong", s. 10. heinäkuuta 1985 Daegu) on eteläkorealainen jalkapalloilija, pelipaikaltaan hyökkääjä. Hänet valittiin Aasian vuoden nuoreksi pelaajaksi vuonna 2004.


title: Park Ju-yeong

text: Ju-yeong on edustanut seuratasolla muun muassa Englannin Valioliigan Arsenalia ja espanjalaista Celta Vigoa.


title: Park Ju-yeong

text: Maajoukkueessa Ju-yeong on pelannut 61 ottelua, joissa hän on tehnyt 25 maalia. Hän edusti maataan MM-kisoissa 2006 ja pelasi joukkueen viimeisessä alkulohko-ottelussa avauskokoonpanossa. Hänet valittiin myös vuoden 2010 MM-kisoihin, joissa hän teki oman maalin Argentiinaa vastaan. Ju-yeong on kunnostautunut maajoukkueissa etenkin viimeistelyssä, sillä hän on tehnyt aikuisissa maalin keskimäärin noin joka kolmannessa ottelussa. Alle 20-vuotiaiden maajoukkueessa luku oli vielä kovempi, jopa 1,9 maalia ottelua kohden.


title: Reijo Ruokanen

text: Reijo Ruokanen (s. 1961 Rovaniemi) on suomalainen toimittaja. Hän on toiminut "Talouselämä-, Fakta-" ja "Markkinointi & Mainonta" -lehtien päätoimittajana Talentumissa syyskuusta 2010 alkaen. Syyskuun 2016 alussa hän siirtyi Otavamediaan "Tekniikan Maailman" päätoimittajaksi.


title: Reijo Ruokanen

text: Vuosina 2007–2010 Ruokanen oli Ilta-Sanomien päätoimittaja ja vuosina 2003–2007 hän toimi Iltalehden toimituspäällikkönä.


title: Reijo Ruokanen

text: Aikaisemmin Ruokanen on toiminut muun muassa Iltalehden politiikan toimittajana ja uutispäällikkönä sekä Berliinin kirjeenvaihtajana. Lisäksi hän on ollut MTV3:n toimittaja ja Iltalehden ja MTV3:n yhteinen kirjeenvaihtaja Lontoossa.


title: Reijo Ruokanen

text: Ruokanen on toiminut televisio-ohjelma Pressiklubin vaihtuvana journalistijäsenenä.


title: Rambo (videopeli)

text: Rambo () on Pack-In-Videon kehittämä ja Acclaimin julkaisema toimintaseikkailupeli. Peli julkaistiin NES:lle Japanissa joulukuussa 1987 ja Pohjois-Amerikassa toukokuussa 1988. Peli perustuu elokuvaan "Rambo – taistelija 2".


title: Rambo (videopeli)

text: Vaikka kansikuvassa näytetään John Rambon ampuvan kuten elokuvissa, pelin alussa kuitenkin taistellaan enimmäkseen käärmeitä, hämähäkkejä ja muita eläimiä vastaan. Sen jälkeen siirrytään hitaasti taistelemaan ihmisiä vastaan paremmilla ammuksilla. Rambon ensisijainen ase pelissä on puukko.


title: Natalia Tena

text: Natalia Gastiain Tena (s. 1. marraskuuta 1984 Lontoo, Iso-Britannia) on brittiläinen näyttelijä. Hänet tunnetaan muun muassa Nymfadora Tonksin roolista Harry Potter -elokuvasarjassa. Lisäksi hän on esiintynyt muun muassa elokuvissa "Poika" (2002) ja "Mrs. Henderson esittää" (2005). Vuosina 2011–2016 Tena näytteli Osha-nimistä villinaista "Game of Thrones" -televisiosarjassa.


title: Natalia Tena

text: Tena syntyi Lontoossa espanjalaisille vanhemmille, joten hän oppi sujuvasti sekä englannin että espanjan kielen. Hän osoittautui varhain myös musikaalisesti lahjakkaaksi.


title: Willi Schulz

text: Willi Schulz (s. 4. lokakuuta 1938 Bochum, Saksa) on saksalainen jalkapalloilija.


title: Willi Schulz

text: Schulz pelasi ensimmäisen maaottelunsa yhteensä 66 ottelusta Länsi-Saksan paidassa jo vuonna 1959, jolloin hän oli vielä amatööri ja pelasi alasarjajoukkue Union Günnigfeldissä. Vuonna 1960 hän siirtyi FC Schalke 04:n riveihin, joista kolmena ensimmäisenä vuonna sarjataso oli Oberliga West, ja vuodesta 1963 Bundesliiga, jolloin sarja perustettiin. Vuonna 1965 Schulz siirtyi Hamburger SV:n paitaan, jossa hän pelasi uransa loppuun asti lopettaen uransa vuonna 1973.


title: Willi Schulz

text: Schulz edusti Länsi-Saksaa vuosien 1962, 1966 ja 1970 MM-kilpailuissa.


title: Sarah Solemani

text: Sarah Solemani on brittiläinen näyttelijä, joka tunnetaan muun muassa tilannekomediasarjasta "Becky ja Steve" ("Him & Her").


title: Sarah Solemani

text: Solemanilla on puoliksi persialaiset ja juutalaiset sukujuuret. Hänen varhaisiin rooleihinsa kuuluu elokuva "Mrs. Henderson esittää" (2005), jossa hän esiintyi kolmantena Cambridgen-vuotenaan opiskellessaan politiikkaa. Jo ennen yliopisto-opintoja hän näytteli West Endin "Miehuuskoe"-näytelmässä.


title: Dominique Janicaud

text: Dominique Janicaud (1937–2002) oli ranskalainen filosofi. Hän teki akateemisen uransa Nizzan yliopistossa ja julkaisi alaltaan useita teoksia.


title: Amir Hossein Sadeqi

text: Amir Hossein Sadeqi (s. 6. syyskuuta 1981 Teheran) on iranilainen jalkapalloilija, pelipaikaltaan puolustaja. Hän on pelannut suurimman osan seurajoukkueurastaan Esteghlal FC:ssä.


title: Amir Hossein Sadeqi

text: Maajoukkueessa Sadeqi on pelannut yhdeksän ottelua mutta ei ole tehnyt niissä yhtäkään maalia. Hän kuului Iranin joukkueeseen MM-kisoissa 2006 mutta ei päässyt siellä pelaamaan.


title: Baotian

text: Baotian, täydelliseltä nimeltään Jiangmen Sino-Hongkong Baotian Motorcycle Industrial Co., Ltd, on kiinalainen moottoripyörä-, mopo-, mönkijä-, skootteri- ja sähköpyörävalmistaja, joka aloitti toimintansa 1994. Kaikki yhtiön valmistamat moottoriajoneuvot valmistetaan vientiin; yritys vie tuotteitaan yli 100 maahan. Yrityksen kotipaikka on Guangdongin maakunnan Jiangmen.


title: Baotian

text: Tehdaspinta-ala on kaksitoista hehtaaria. Valmistettavien ajoneuvojen moottoreiden kuutiotilavuudet ovat 49, 125 ja 150 kuutiosenttimetriä. Erilaisia mopo-, moottoripyörä- ja sähköpyörämalleja on tuotannossa yli 80. Tehdas valmistaa päivittäin noin 1 700 mopoa ja moottoripyörää.


title: Baotian

text: Baotian on Suomen myydyimpiä moposkootterimerkejä. SBaotian-mopoja myydään myös RockSpeed-, Milan-, Ecobike- ja Solifer-nimisinä.


title: Elke Sommer

text: Elke Sommer (s. 5. marraskuuta 1940) on saksalainen näyttelijä, malli, laulaja ja taidemaalari. Hän on esiintynyt muiden muassa elokuvissa "Laukaus pimeässä" (1964) ja "Carry On Behind" (1975). Lisäksi rooli elokuvassa "Takaa-ajettuna" (1963) toi hänelle Golden Globen.


title: Elke Sommer

text: Koska hän työskenteli näyttelijänä useissa maissa, hän puhuu useita vieraita kieliä. Hän on levyttänyt useita lauluja ja esittänyt kuvataidettaan myös yksityisnäyttelyissä.


title: Kääpiöpallokala

text: Kääpiöpallokala ("Carinotetraodon travancoricus") on pienikokoinen makean veden pallokalalaji. Sitä on kutsuttu aiemmin suomeksi myös sinipallokalaksi.


title: Kääpiöpallokala

text: Kääpiöpallokala jää alle kaksi ja puoli senttiä pitkäksi. Se on pienikokoisin pallokalalaji. Sen pohjaväri on kellertävä, ja kylkiä ja selkää kuvioivat tummanvihreät läikät. Aikuisella koiraalla on silmien ympärillä juovia, kuin huoliryppyjä. Koiraan vatsassa kulkee tumma viiva leuasta pyrstöön. Kun kalat ovat stressaantuneita tai nuoria, näiden värituntomerkkien erottaminen on tavallistakin vaikeampaa.


title: Kääpiöpallokala

text: Kääpiöpallokala on endeeminen laji Intiassa Pamba-joessa Keralan osavaltiossa. Toisin kuin useimmat pallokalalajit, se ei elä meri- eikä murtovedessä.


title: Kääpiöpallokala

text: Kääpiöpallokalakoiraat voivat olla aggressiivisia toisilleen, varsinkin kutuaikana. Niinpä niitä pidetään tyypillisesti haaremeina, joissa on yhden koiraan lisäksi kaksi tai kolme naarasta. Kääpiöpallokaloja ei suositella huntueväisten kalojen seuraan, sillä varsinkin nälissään ne nyppivät muiden kalojen eviä. Kääpiöpallokala on akvaarioharrastajien suosiossa, koska se syö kiusallisia pieniä kotiloita. Kääpiöpallokala ei tarvitse erikoisruokavaliota, sillä sen hampaat eivät kasva samalla tavalla kuin muilla pallokaloilla.


title: Kääpiöpallokala

text: Kääpiöpallokala elää luonnossa jokivedessä. Akvaariossa se tarvitsee suolatonta, melko pehmeää vettä, jonka pH on 6,5–7,5 ja lämpötila 24–28 °C. Pienen kokonsa vuoksi kääpiöpallokalahaaremi sopii jo 40 litraiseen akvaarioon. Isompaan akvaarioon voi jo laittaa muutamia uroksia.


title: Kääpiöpallokala

text: Kääpiöpallokala syö pienikokoisia eläviä tai pakastettuja eläimiä. Moni yksilö ei huoli akvaariokalojen hiutaleruokaa lainkaan, eikä hiutaleruoka riitä pallokalojen ainoaksi ravinnoksi.


title: Sylva Koscina

text: Sylva Koscina, alun perin Silva Košćina (22. elokuuta 1933 – 26. joulukuuta 1994), oli kroatialainen näyttelijä. Hän loi kansainvälisen uran, jonka aikana hän esiintyi muiden muassa elokuvissa "Voittamaton Herkules" (1958), "Herkules ja Lyydian kuningatar" (1960) ja "Vaarallisempia kuin miehet" (1966).


title: Sylva Koscina

text: Koscina kuoli Roomassa 61-vuotiaana.


title: Richard Johnson

text: Richard Johnson (30. heinäkuuta 1927 – 6. kesäkuuta 2015) oli brittiläinen näyttelijä. Hän esiintyi muiden muassa elokuvissa "Yö kauhujen talossa" (1963), "Khartum" (1966) ja "Vaarallisempia kuin miehet" (1966).


title: Richard Johnson

text: Johnson opiskeli Royal Academy of Dramatic Artissa ja palveli laivastossa toisessa maailmansodassa. Hänellä oli 1960-luvulla lyhyt avioliitto näyttelijä Kim Novakin kanssa. Hän sai muista avioliitoistaan kolme lasta.


title: Richard Johnson

text: Johnson kieltäytyi aikoinaan ensimmäisen James Bondin roolista elokuvassa "Salainen agentti 007 ja tohtori No" (1962).


title: Rya Kihlstedt

text: Rya Kihlstedt (s. 23. heinäkuuta 1970 Lancaster, Pennsylvania) on yhdysvaltalainen näyttelijä. Hän on esiintynyt muun muassa elokuvissa "She Creature", "Hudson River Blues" ja "Yksin kotona 3" sekä televisiosarjoissa "Dexter" ja "Nashville".


title: Rya Kihlstedt

text: Kihlstedt valmistui vuonna 1991 Skidmore Collegen teatterilinjalta. Hänellä on kaksi lasta (s. 1999 ja 2001) näyttelijämiehensä Gil Bellowsin kanssa.


title: Olek Krupa

text: Olek Krupa (s. 18. maaliskuuta 1947, Rybnik, Puola) on puolalainen näyttelijä, joka tunnetaan parhaiten elokuvista "Timanttikyttä" ja "Yksin kotona 3".


Kiinan kommunistisen puolueen keskussotilaskomissio () on Kiinan kansantasavallan Kansan vapautusarmeijan hallitseva elin. Kiinan puolustusministeri ei päätä lähes lainkaan armeijan asioista ja on käytännössä koko keskussotilaskomission alin virka. Hätätilanteissa keskussotilaskomission käskyt voivat mennä ristiin Kiinan kommunistisen puolueen oman keskussotilaskomission kanssa.


title: Kiinan kommunistisen puolueen keskussotilaskomissio

text: Keskussotilaskomissio vastaa lähes kaikista kiinan sotilastoimista sekä takaa puolueen kontrollin asevoimissa.


title: Luettelo Dire Straitsin kappaleista

text: Tämä on luettelo Dire Straits -yhtyeen levyttämistä kappaleista aakkosjärjestyksessä.


title: Punapyrstöpallokala

text: Punapyrstöpallokala ("Carinotetraodon irrubesco") on pienikokoinen makean veden pallokalalaji.


title: Punapyrstöpallokala

text: Punapyrstöpallokala jää alle neljä ja puoli senttiä pitkäksi. Sen vartalo on väriltään samean ruskean-siniharmaa, mutta pyrstö ja silmät ovat tomaatinpunaiset. Koiras on tasaisemman värinen kuin naaras. Harjapallokala ("Carinotetraodon lorteti") ja muut punasilmäiset pallokalalajit ovat varsin saman näköisiä.


title: Punapyrstöpallokala

text: Punapyrstöpallokaloja on tavattu luonnossa Sumatralla ja Länsi-Kalimantanin provinssissa Indonesiassa.


title: Punapyrstöpallokala

text: Punapyrstöpallokalat ovat yleensä ujoja ja rauhallisia kaloja, joita on pidetty seura-akvaarioissa nopealiikkeisten lajien kuten tetrojen kanssa. Silti jotkut yksilöt voivat näykkiä muiden kalojen eviä. Aggressiivisuus on yleisintä uudessa ympäristössä kahden ensimmäisen viikon aikana.


title: Punapyrstöpallokala

text: Punapyrstöpallokala syö elävää ja pakastettua lihapitoista ruokaa, esimerkiksi surviaisentoukkia.


title: Democrazia è Libertà – La Margherita

text: Democrazia è Liberta – La Margherita () oli italialainen keskusta-vasemmistolainen puolue, joka toimi vuosina 2002–2007. Koko sen olemassaolon ajan puolueen puheenjohtaja oli Francesco Rutelli. 14. lokakuuta 2007 puolue yhdistyi tuolloin perustettuun Demokraattiseen puolueeseen.


title: Francesco Rutelli

text: Francesco Rutelli (s. 14. kesäkuuta 1954 Roomassa) on italialainen poliitikko, joka oli Romano Prodin toisen hallituksen kulttuuri- ja turismiministeri 2006-2008. Hän oli Rooman pormestarina 1993-2001. Vuoden 2001 vaaleissa Rutelli oli Oliivipuukoalition pääministeriehdokas. Francesco Rutelli oli Europarlamentin jäsen 1999-2004. 2009 hän erosi Demokraattisesta puolueesta ja perusti Alleanza per l'Italia -puolueen.


title: Koura (Seinäjoki)

text: Koura on kylä Seinäjoen itäosassa, Etelä-Pohjanmaalla. Ennen Nurmon ja Seinäjoen kuntaliitosta Koura kuului vuoteen 2009 asti Nurmon kuntaan. Kylä sijaitsee valtatie 18:n varrella. Kourassa on muun muassa E. S. Lahtinen Oy:n (Esla) potkukelkkatehdas. Kylän palveluja ovat ryhmäperhepäivähoitopaikka ja alakoulu.


title: Koura (Seinäjoki)

text: Kouran urheilutoiminnasta vastaa Kouran Louhi, joka järjestää vuosittaisia yleisurheilukilpailuja.


title: Godbyn taistelut

text: Godbyn taistelut () olivat Suomen sisällissodan aikana 17. ja 19. helmikuuta 1918 Ahvenanmaan Godbyssä käytyjä taisteluja. Ensimmäisen taistelun aikana Uudenkaupungin suojeluskunta valtasi Godbyn kylän sitä hallussaan pitäneiltä venäläisiltä ja jälkimmäisessä puolestaan torjuivat takaisinvaltausta yrittäneen Turun punakaartin osaston. Kyseessä olivat ainoat sisällissodan aikana Ahvenanmaalla käydyt taistelut. Sisällissodan ohella Godbyn tapahtumat kytkeytyivät ensimmäisen maailmansodan aikaiseen Ahvenanmaan konfliktiin, jonka osapuolina olivat myös Ruotsi ja Saksa.


title: Godbyn taistelut

text: Suomen itsenäistyttyä joulukuussa 1917 Neuvosto-Venäjä alkoi tyhjentää Ahvenanmaata joukoistaan. Sisällissodan syttyessä tammikuun lopulla saarilla oli edellisen syksyn 7 000 – 8 000 miehestä jäljellä enää noin 1 700. Venäläisillä joukoilla ei ollut suurta mielenkiintoa saarten puolustamiseen, vaan ne keskittyivät lähinnä odottamaan kotiuttamista. Myös Ruotsilla ja Saksalla oli omat intressinsä Ahvenanmaan suhteen ja molemmat lähettivätkin saarille miehitysjoukkojaan helmi–maaliskuun aikana.


title: Godbyn taistelut

text: Suomen sisällissota laajeni Ahvenanmaalle, kun Uudestakaupungista vetäytynyt Vakka-Suomen suojeluskuntalaisten osasto saapui saarille 10. helmikuuta. Neljä päivää myöhemmin ne valtasivat venäläisiltä Prästön lennätinaseman Sundissa ja katkaisivat näin Ahvenanmaan ja punaisten hallussa olleen Turun välisen lennätinyhteyden. Paikalliset asukkaat suhtautuivat suojeluskuntalaisiin kielteisesti, koska eivät halunneet sisällissodan leviävän myös Ahvenanmaalle. Ensimmäinen Ruotsin armeijan osasto saapui seuraavana päivänä, ja sen jälkeen ruotsalaiset aloittivat neuvottelut saarten tilanteesta venäläisten ja valkoisten kanssa. Neuvottelut kuitenkin keskeytyivät jo 17. helmikuuta, kun Turusta lähtenyt punakaartilaisten osasto rantautui Ahvenanmaalle ja valkoiset puolestaan hyökkäsivät Godbyn kylään.


title: Godbyn taistelut

text: Ensimmäinen yhteenotto käytiin myöhään sunnuntai-iltana 17. helmikuuta Godbyn ja pari kilometriä sen eteläpuolella sijaitsevan Gölbyn alueilla. Kiivaasta laukaustenvaihdosta huolimatta yhtään venäläistä ei ilmeisesti kuollut, mutta valkoiset menettivät kaatuneena yhden miehen. Lisäksi he saivat vangeiksi noin 130 venäläistä. Ruotsalaiset sanomalehdet kertoivat tykkien jylyn ja suuliekkien kantautuneen Ahvenanmeren ylitse aina Tukholman saaristoon saakka.


title: Godbyn taistelut

text: Vajaan 15 kilometrin päässä sijaitsevassa Maarianhaminassa lähes 200 taistelujen ääniä pelästynyttä kaupunkilaista haki suojaa Ruotsin konsulaatista. Valkoiset yrittivät Godbyn vallattuaan jatkaa etenemistään, jolloin venäläiset ilmoittivat vastaavansa heidän sotatoimiinsa ampumalla Maarianhaminaa tykistöllään. Tämän jälkeen tilanteeseen puuttui ruotsalaisten komentajana toiminut amiraali Carl August Ehrensvärd, joka ilmoitti ruotsalaisten liittyvän taisteluun, mikäli Maarianhaminaa tulitetaan.


title: Godbyn taistelut

text: Jo aikaisemmin saman päivän aikana oli Finströmissä ollut pieni yhteenotto, kun suojeluskuntalaiset pysäyttivät kolmen venäläisen saattaman kuljetuksen ja ampuivat pakoa yrittäneen sotilaan. Tästä kostona venäläisten tykistö tulitti seuraavana päivänä Finströmiä kolmen tunnin ajan, mutta henkilövahinkoja ei syntynyt. Myös nämä laukaukset kantautuivat Ruotsiin saakka. Välikohtauksessa surmansa saanut matruusi haudattiin pari päivää myöhemmin Maarianhaminaan.


title: Godbyn taistelut

text: Godbyn toinen taistelu käytiin kahden päivän kuluttua tiistaina 19. helmikuuta, kun Turusta saapunut Harry Borgin johtama punakaartin osasto yritti vallata kylän takaisin. 150–200 punakaartilaisen tukena oli myös pieni osasto venäläisiä sotilaita. Taistelu käytiin Maarianhaminaan ja Getaan johtavien maanteiden risteyksen tuntumassa paikalla, jossa nykyään sijaitsee ostoskeskus.


title: Godbyn taistelut

text: Valkoisilla oli käytössään venäläisiltä vallattua tykistöä, joka oli sijoitettu Haraldsbyn kylään pari kilometriä Godbyn koillispuolelle. Tulitus oli tarkkaa, sillä tulenjohto sai ohjeita Godbyn puhelinkeskuksesta. Såliksessa sijainnut venäläisten rannikkotykkipatteri antoi tukea punaisille, mutta tulitus jäi epätarkaksi, koska tulenjohtoa ei ollut. Kyseessä oli ainoa kerta, kun ensimmäisen maailmansodan aikana Ahvenanmaalle rakennettua venäläistä rannikkotykistöjärjestelmää käytettiin sodankäynnissä. Valkoiset onnistuivat lopulta miesylivoimansa turvin pitämään Godbyn hallussaan ja punaiset joutuivat perääntymään Maarianhaminaan.


title: Godbyn taistelut

text: Venäläiset menettivät taistelussa 1–2 kaatunutta ja punaiset kolme, lisäksi 18 punaista haavoittui. Kaatuneiden joukossa oli myös punakaartilaisten päällikkönä toiminut turkulainen konttoristi Harry Borg. Vangiksi jäi 11 venäläistä ja kahdeksan punaista, jotka valkoiset teloittivat vielä saman päivän iltana Färjsundetin jäällä. Suojeluskuntalaisia taistelussa kaatui yksi.


title: Godbyn taistelut

text: Sunnuntaina 24. helmikuuta eräs paikallinen asukas löysi lumesta verijälkiä, jotka johtivat Färjsundetin rantaan nykyisen öljysataman seutuville. Paikalle hälytetty väkijoukko löysi pian päähän ammutun keski-ikäisen miehen ruumiin ja hetken kuluttua vielä kolme muuta surmattua punakaartilaista. Kolme heistä oli ammuttu ja yksi oli kuollut päähän osuneesta kirveeniskusta. Läheisestä Gullbergsholmenin saaresta paljastui lumihankeen peiteltynä kolme ruumista lisää. Hieman myöhemmin löydettiin Färjsundetin kalliolta vielä yksi ammuttu mies. Teloitetut kuljetettiin mantereelle ja haudattiin 10. maaliskuuta Turun hautausmaalle niin sanotussa suuressa vallankumoushautauksessa.


title: Godbyn taistelut

text: 19. helmikuuta käydyn toisen taistelun jälkeen ruotsalaiset ja venäläiset kävivät jälleen neuvotteluja Ahvenanmaan tilanteesta. Venäläiset esittivät nyt ehdotuksen, jonka mukaan he poistuvat saarilta viiden viikon kuluessa, mikäli valkoiset vetätäytyvät välittömästi. Ehdotus sisälsi myös punakaartin riisumisen aseista. Sopimus allekirjoitettiin vielä 20. helmikuuta, jolloin ruotsalaiset saivat valkoiset jättämään Ahvenanmaan vapaaehtoisesti esittämällä heille väärennetyn kenraali C. G. E. Mannerheimin käskyn saarilta vetäytymisestä. Kolmen päivän kuluttua suojeluskuntalaiset kuljetettiin laivalla Ruotsiin, josta he Haaparannan kautta palasivat jälleen kotimaahan. Punaiset ehtivät vielä saamaan Turusta 400 miehen lisäjoukon 26. helmikuuta, mutta hekin poistuivat ennen kuin saksalaiset miehittivät saaret 5. maaliskuuta. Myös venäläisiä lähti Ahvenanmaalta, mutta suurin osa jäi saksalaisten vangiksi ja kuljetettiin myöhemmin Liettuaan.


title: Godbyn taistelut

text: Valkoisten pysyttämä muistomerkki paljastettiin Godbyssä heinäkuussa 1938 sodan 20-vuotismuistojuhlallisuuksien yhteydessä. Ahvenanmaalaiset työväenjärjestöt pystyttivät Färjsundetissa teloitetuille kahdeksalle punakaartilaiselle muistomerkin vuonna 1968. Se sijaitsee teloituspaikan lähistöllä Höga C -näkötornin ja sen juurella olevan kahvilan tuntumassa. Paljastustilaisuudessa puhuivat muun muassa kirjailija Atos Wirtanen ja Ahvenanmaan maakunnan maaneuvos Martin Isaksson. Nykyään paikalla on myös Ahvenanmaan lääninhallituksen pystyttämä infotaulu vuoden 1918 teloituksista.


title: Team Rosberg

text: Team Rosberg on saksalainen kilpa-autotalli, jonka Keke Rosberg perusti vuonna 1994. Tallin toisena johtana toimii saksalainen Arno Zensen. Talli kilpailee nykyään vakioautosarja DTM:ssä. Aiemmin talli on kilpaillut ADAC GT Masters ja FIA GT3 Championship -sarjoissa ja on aikaisemmin kilpaillut erilaisissa formulaluokissa, kuten Formula 3:ssa ja A1 Grand Prix'ssa. Team Rosbergilla on Rosbergin itsensä lisäksi kilpaillut muun muassa hänen poikansa Nico Rosberg.


title: Team Rosberg

text: Kaudella 2016 tallin DTM-kuljettajina toimivat Adrien Tambay ja Jamie Green.


title: Lothar Emmerich

text: Lothar "Emma" Emmerich (29. marraskuuta 1941 Dortmund, Saksa – 13. elokuuta 2003 Hemer, Saksa) oli saksalainen jalkapalloilija.


title: Lothar Emmerich

text: Emmerich voitti urallaan Bundesliigan maalikuninkuuden kahdesti, kausina 1965-66 ja 1966-1967, Dortmundissa pelatessaan. Kaudella 1969-70 hän voitti Belgian Jupiler Leaguen maalinkuninkuuden Germinal Beerschotin riveissä.


title: Lothar Emmerich

text: Emmerich oli mukana Länsi-Saksan maajoukkueessa vuoden 1966 MM-kilpailuissa.


title: Mo’Nique

text: Monique Imes, taiteilijanimeltään Mo’Nique, (s. 11. joulukuuta 1967 Woodlawn, Baltimoren piirikunta, Maryland) on yhdysvaltalainen näyttelijä, koomikko ja kirjailija. Hän on esiintynyt useissa televisiosarjoissa ja elokuvissa sekä juontanut BET-palkintojen jakotilaisuuksia. Mo’Nique palkittiin parhaan naissivuosan Oscarilla elokuvasta "Precious" (2009).


title: Mallow

text: Mallow on Irlannissa sijaitsevan Corkin kreivikunnan pohjoisosan hallinnollinen pääkaupunki. Mallowia kutsutaan myös "Munsterin risteykseksi".


title: Jimmy Jean-Louis

text: Jimmy Jean-Louis (s. 8. elokuuta 1968) on haitilaissyntyinen näyttelijä. Hän muutti nuorena Ranskaan ja sitten Yhdysvaltoihin. Hänet tunnetaan varsinkin televisiosarjasta "Heroes", jonka lisäksi hän on esiintynyt muun muassa elokuvissa "Vaara kulkee kiskoilla" (2002) ja "Kurvikkaat kiltzit" (2006).


title: Move Your Car

text: "Move Your Car" on punk-yhtye Millencolinin kappale, joka julkaistiin vuonna 1995 heidän albumilaan "Life on a Plate". Kappaleen nimellä julkaistiin myöhemmin single ja musiikkivideo.


title: Move Your Car

text: Kappale "Entrance at Rudebrook" julkaistiin myöhemmin heidän albumillaan "For Monkeys", ja "An Elf and His Zippo" kokoelmaleyllä "The Melancholy Collection".


title: Brandon T. Jackson

text: Brandon T. Jackson (s. 7. maaliskuuta 1984) on yhdysvaltalainen näyttelijä ja koomikko. Hän on esiintynyt muiden muassa elokuvissa "Roll Bounce" (2005), "Kurvikkaat kiltzit" (2006), "Tropic Thunder" (2008), "" (2010) ja "Hamekyttä 3" (2011).


title: Timo Tapaninen

text: Timo Jukka "Törrö" Tapaninen (s. Kuusamo) on suomalainen kitaristi ja säveltäjä. Hänet tunnetaan erityisesti Popeda-yhtyeestä, jossa hän vaikutti vuosina 1986-1990. Ennen Popedaa Tapaninen kuului rhythm and bluesia soittaneeseen Ramblers-yhtyeeseen vuodesta 1980 vuoteen 1984, jolloin yhtye hajosi. Tapaninen soitti bändin vuonna 1982 julkaistulla toisella LP:llä "Talkin' 'bout Ramblers" sekä muutamalla singlellä. Tapaninen on saanut tämän yhtyeen johdosta vankan maineen blues- ja rhythm'n'blues-muusikkona.


title: Timo Tapaninen

text: 1990-luvulla Timo Tapaninen on soittanut omassa yhtyeessään Sininen Rytmiluu, jolta on ilmestynyt kaksi albumia: "Puuhevosten maa" (1991) nimellä Törrö ja Sininen Rytmiluu sekä "Pimeyttä ja väriä" (1995).


title: Timo Tapaninen

text: Laulaja Nelli Milan on Timo Tapanisen tytär.


title: The Story of My Life

text: The Story of My Life on punk-yhtye Millencolinin kappale, joka julkaistiin vuonna 1995 heidän albumillaan "Life on a Plate". Kappaleesta on julkaistu myös single ja musiikkivideo.


title: The Story of My Life

text: Kappaleet "9 to 5" ja "Dragster" julkaistiin myöhemmin yhtyeen kokoelma-albumilla The Melancholy Collection.


title: The Story of My Life

text: ”The Story of My Life” edustaa punk rockia ja ska punkia. Kappaleen humoristisissa sanoituksissa kerrotaan ruoasta ja kasvissyöjänä olemisesta. Kappale julkaistiin "Life on a Plate" -albumin kuudentena kappaleena.


title: Godby

text: Godby on kylä ja taajama Ahvenanmaalla. Godbyn kylä sijaitsee vain Finströmin kunnassa, mutta Godbyn taajama ulottuu myös Jomalan kunnan puolelle. Vuoden 2011 lopussa taajamassa oli 1 205 asukasta, joista Finströmissä asui 971 ja Jomalan puolella 234 henkilöä. Vuonna 2014 Godbyn kylässä oli 927 asukasta.


title: Godby

text: Godbyn taajamassa sijaitsee sairaala, terveyskeskus, koulu ja merkittävä osa lähiseudun asukkaiden palveluista. Etäisyys Maarianhaminaan on noin 16 kilometriä. Godbyssä on Ahvenanmaan sisäisten pääteiden 2 ja 4 risteys.


title: Godby

text: Kylässä käytiin Godbyn taistelu sisällissodan aikana vuonna 1918.


title: Devoted Souls

text: Devoted Souls: Peliromaani on Eija Lappalaisen ja Anne Leinosen nuortenromaani, jonka on julkaissut WSOY vuonna 2007. Tekstiin yhdistyy Markku Lappalaisen sarjakuvakuvitus. Taustalla on kuvitteellinen internetpohjainen peli nimeltä Devoted Souls, jota kirjan päähenkilö Nelli pelaa.


title: Lozin’ Must

text: "Lozin' Must" on punk-yhtye Millencolinin kappale, joka julkaistiin vuonna 1997 heidän albumillaan "For Monkeys". Kappale oli myös levyn ainoa, josta tehtiin single ja musiikkivideo, tosin kappaleesta ”Twenty Two” julkaistiin single vain Australiassa.


title: Lozin’ Must

text: Kappaleet "Israelites" ja "Vixen" on julkaistu myöhemmin kokoelma-albumilla "The Melancholy Collection".


title: Lozin’ Must

text: ”Lozin' Must” edustaa nopeatempoista punk rockia. Kappaleen sanoitukset kertovat minäkertojasta, joka on tulossa hulluksi.


title: Lozin’ Must

text: ”Lozin' Must” ylsi parhaimmillaan Ruotsin virallisen singlelistan sijalle 29, pysyen listalla yhteensä 5 viikkoa.


title: Huosianmaa

text: Huosianmaa on kylä Alajärven itäosassa, Etelä-Pohjanmaan maakunnassa. Kylä sijaitsee aivan Keski-Suomen maakuntaan kuuluvan Kyyjärven rajalla. Matkaa Alajärven keskustaan Huosianmaasta on noin 23,6 kilometriä. Möksyn kylään matkaa on kaksi kilometriä. Huosianmaan alueella on kalkkikiviesiintymä. Kylän väkiluku on vähentynyt, ja vuoden 2008 toukokuussa asukkaita oli enää noin viidessä talossa. Aiemmin kylän jokaisessa talossa oli karjaa, mutta EU-määräysten vuoksi sen määrä vähentyi.


title: Héctor Enrique

text: Héctor Adolfo Enrique (s. 26. huhtikuuta 1962 Lanús, Argentiina) on argentiinalainen jalkapalloilija. Hyökkäävänä keskikenttäpelaajana pelannut Enrique voitti maailmanmestaruuden vuoden 1986 MM-kilpailuissa ja pelasi täyden ajan Argentiinan 3–2-voittoon päättyneessä loppuottelussa Länsi-Saksaa vastaan.


title: Héctor Enrique

text: Héctor "El Negro" Enrique pelasi suurimman osan urastaan River Platessa (1980-90), jossa hän myös saavutti uransa suurimmat saavutukset. Menestyksekkäin vuosi oli 1986 jolloin Enrique voitti Argentiinan mestaruuden, Copa Libertadoresin, Intercontinental Cupin ja maailmanmestaruuden. Enrique pelasi Argentiinassa vielä Deportivo Españolissa ja kotikaupunkinsa Club Atlético Lanúsissa kunnes siirtyi Japaniin, jossa hän pelasi Tosu Futuresin ja FPI Hamamatsun joukkueissa. Argentiinan jalkapallomaajoukkueessa Héctor Enrique pelasi vuosina 1986-89.


title: Héctor Enrique

text: Héctor Enriquen veli Carlos oli myös jalkapalloilija.


title: Don LaFontaine

text: Donald LeRoi ”Don” LaFontaine (26. elokuuta 1940 Duluth, Minnesota – 1. syyskuuta 2008 Los Angeles, Kalifornia) oli yhdysvaltalainen ääninäyttelijä, joka toimi kuuluttajaäänenä urallaan yli 5000 trailerille ja 350 000 televisiomainokselle. Hänen tavaramerkikseen on jäänyt usein trailereissa käytetty ”In a world...” (”Maailmassa, jossa...”) -fraasi, josta tuli myöhemmin klisee.


title: Don LaFontaine

text: LaFontaine syntyi Duluthissa, Minnesotassa. Valmistuttuaan High schoolista hän meni armeijaan Fort Meyeriin, Virginiaan, jossa LaFontaine määrättiin Yhdysvaltain armeijan yhtyeeseen levyttäjäksi. Armeijan jälkeen hän muutti New Yorkiin.


title: Don LaFontaine

text: Armeijan jälkeen LaFontaine muutti New Yorkiin, jossa hän sai töitä National Recording Studiosista ääni-insinöörinä ja editoijana. Vuonna 1962 LaFontaine sai töitä nuorelta radiotuottajalta Floyd L. Petersonilta, joka oli luomassa radiomainoksia ”Dr. Strangelovelle”. Mainokset menestyivät hyvin ja tammikuussa 1963 LaFontaine teki uudelleen yhteistyötä Floyd Petersonin kanssa. Muutaman vuoden jälkeen yhtiö kasvoi nopeasti 30 hengen työryhmäksi, ja lopulta Peterson laajensi yhtiönsä kotoaan omaan rakennukseen. Floyd L. Peterson, Inc oli samalla ensimmäinen yhtiö, joka työskenteli jatkuvasti elokuvien mainostajana. Samoihin aikoihin modernit trailerit saivat alkunsa LaFontainen ja Petersonin myötä, jotka loivat tunnettuja fraaseja, kuten ”In a world”, ”A one-man army”, ”No where to run, no where to hide and no way out”, joita käytetään vielä 2000-luvullakin.


title: Don LaFontaine

text:
Vuonna 1964 pienen aikataulusekaannuksen vuoksi eräs kuuluttaja ei päässyt sovittuun äänitykseen, minkä myötä LaFontaine joutui itse luomaan kuulutuksen elokuvan "Väijytys Casa Grandessa" radiomainokseen saadakseen jotain esitettyä asiakkaalleen, Metro-Goldwyn-Mayerille. Hänen yllätyksekseen yhtiö piti melodramaattisesta trailerista ja osti LaFontainen luoman esityksen. Tämän ansiosta hän on äänittänyt tuhansia trailereita ja mainoksia niin televisioon kuin radioonkin. LaFontaine vietti myös useita vuosia tuotantopäällikkönä Kaleidoscope Filmsillä, joka tuottaa elokuvien ensitrailereita. Vuonna 1976 hän perusti oman tuotantoyhtiönsä Don LaFontaine Associates ja sai ensimmäiseksi tehtäväkseen luoda trailerin elokuvalle "Kummisetä, osa II". Kaksi vuotta myöhemmin LaFontainea pyydettiin liittymään Paramount Picturesiin, jossa hän oli seuraavien kolmen vuoden ajan yhtiön virallinen ääni. LaFontaine nimettiin 1980 Paramountin trailerituotannon varapuheenjohtajaksi.
Vuotta myöhemmin hän kuitenkin jätti Paramountin muuttaakseen Los Angelesiin tuottajaksi. Pian LaFontaine sai puhelun nuorelta agentilta Steve Tishermanilta, joka halusi hänen pyrkivän enemmän tekemään äänityötä mainosten parissa. Tähän LaFontaine myös suostui ja teki uransa aikana enimmäkseen äänityksiä televisio- ja radiomainoksiin, kuten NBC:lle, CBS:lle, ABC:lle, FOXille ja UPN:lle, sekä useille yhtiölle, kuten Fordille, Budweiserille, McDonaldsille ja Coca Colalle. Hän oli muun muassa WCBS-TV: uutislähetysten kuuluttaja vuosina 2000–2001. Parhaiten LaFontaine kuitenkin tunnetaan trailereiden äänityksistä, joista hän ansaitsi yhteensä yli miljoona dollaria vuodessa. Vuoteen 2008 asti LaFontaine äänitti yli 5000 traileria.


title: Don LaFontaine

text: Hänen viimeisiksi äänirooleiksi jäi "Finias ja Ferb" animaatiosarjan jakso "The Chronicles of Meap", jossa LaFontaine parodioi itseään. Jakso päättyi lyhyeen kunnianosoitukseen lopputekstien aikana. Viimeiseksi traileriksi jäi Call + Response dokumentti maailmanlaajuisesta orjuudesta.


title: Don LaFontaine

text: LaFontaine oli naimisissa kahdesti. Joan Studvan kanssa hän oli vuosina 1967–1988 ja myöhemmin Nita Whitakerin kanssa vuodesta 1989 asti aina kuolemaansa saakka. He asuivat Los Angelesissa. LaFontainella on myös kolme lasta Christine, Skye ja Elyse.


title: Don LaFontaine

text: 22. elokuuta 2008 Cedars-Sinai lääketieteellisessä keskuksessa hänelle todettiin olevan keuhkoissa keuhkoveritulppa. Neljä päivää myöhemmin LaFontainen tila muuttui kriittiseksi ja hän menehtyi 1. syyskuuta 2008 ilmarinnan komplikaatioihin 68-vuotiaana.


title: Don LaFontaine

text: LaFontaine haudattiin Hollywood Foreverin hautausmaalle.


title: Tampereen työväentalo

text: Tampereen työväentalo, tunnettu myös nimellä Puistotorni, on Tampereella Hämeenpuiston ja Hallituskadun kulmauksessa sijaitseva työväentalo. Se vihittiin käyttöön marraskuussa 1900 ja rakennusta on sen jälkeen laajennettu useita kertoja. Tampereen työväentalossa toimii nykyään Lenin-museon lisäksi muun muassa sosialidemokraattisten paikallisjärjestöjen toimistoja, Tampereen yliopiston viestinnän, median ja teatterin yksikön tiloja, juhlasali Konsu sekä ravintola. Talon omistaa Tampereen Työväenyhdistys. Samalla tontilla sijaitsee myös vuonna 1985 valmistunut Tampereen Työväen Teatterin rakennus.


title: Tampereen työväentalo

text: Tampereen työväenyhdistys osti tontin Hämeenpuiston ja Hallituskadun kulmauksesta jo vuonna 1889. Paikalla sijainnut vanha puurakenteinen kansakoulu remontoitiin työväentaloksi arkkitehti Georg Schreckin suunnitelmien mukaan ja vihittiin uuteen käyttöön syyskuussa 1890. Tilanpuutteen vuoksi päätettiin rakentaa uusi kivirakenteinen työväentalo, joka valmistui vuonna 1900. Arkkitehti Heikki Tiitolan suunnittelema rakennus oli aluksi vain kolmikerroksinen. Vuonna 1905 sitä laajennettiin Lambert Petterssonin piirtämällä juhlasalilla, joka tuli talossa neljä vuotta aikaisemmin aloittaneen Tampereen Työväen Teatterin käyttöön. Kaksi vuotta myöhemmin työväentaloa päätettiin jälleen laajentaa. Tuolloin järjestettiin arkkitehtikilpailu, jonka voittajaksi selvisi rakennusmestari Heikki Kaartisen ehdotus. Hankkeen toteutus kuitenkin viivästyi rahapulan vuoksi ja se valmistui vasta 1912, jolloin alkuperäistä kivitaloa korotettiin ja sen jatkeeksi Hämeenpuiston ja Hallituskadun kulmaan tehtiin viisikerroksinen uudisrakennus. Samalla Tiitolan uusrenessanssityyli vaihtui nykyiseen jugendiin.


title: Tampereen työväentalo

text: Vuonna 1930 kulmarakennus korotettiin kahdeksankerroksiseksi ja samalla Hallituskadun puolelle valmistui viisikerroksinen lisäsiipi, johon sijoittuivat ravintola sekä konserttisali Konsu. Nämä muutostyöt suunnitteli arkkitehti Bertel Strömmer. Vuonna 1985 työväentalon yhteyteen valmistui Tampereen Työväen Teatterin uusi teatterirakennus, jonka jälkeen taloa saneerattiin useassa eri vaiheessa vuoteen 1992 saakka. Vuonna 2012 kulmarakennuksen kuudes ja kahdeksas kerros muutettiin kokouskäyttöön soveltuviksi. Samalla otettiin käyttöön nimitys Puistotorni ja tiloja alettiin vuokrata erilaisten kokousten ja muiden yleisötapahtumien pitopaikaksi.


title: Tampereen työväentalo

text: Tampereen työväentalolla on järjestetty lukuisia suomalaisen työväenliikkeen kannalta merkittäviä tapahtumia, kuten useita SDP:n puoluekokouksia sekä muun muassa ensimmäinen yleinen torpparikokous vuonna 1906. Venäjän sosialidemokraattinen työväenpuolue puolestaan piti nykyisen Lenin-museon tiloissa salaisen konferenssin joulukuussa 1905. Se tunnetaan erityisesti Vladimir Leninin ja Josif Stalinin ensitapaamisesta. Rakennuksen tanssiravintolassa oli 1990-luvulla pommiuhkaus, jossa ravintola tyhjennettiin asiakkaista ja poliisi tarkasti tilan pommikoirien avulla kuitenkaan pommia löytämättä.


title: 30 päivää filosofiaa

text: 30 päivää filosofiaa () on ranskalaisen filosofin Dominique Janicaud’n vuonna 2003 ilmestynyt kirja, jossa tekijä pyrkii esittelemään helppotajuisesti filosofian peruskysymyksiä ja kannustamaan pohdintaan ja kriittiseen asenteeseen.


title: 30 päivää filosofiaa

text: Janicaud kirjoitti teoksen tyttärelleen, kun tämä ryhtyi opiskelemaan filosofiaa yläkoulussa. Luettuaan useita oppikirjoja Janicaud piti niitä liian vaikeaselkoisina. Hän päätti kirjoittaa oman kirjan kaikille, jotka haluavat tutustua filosofiaan ja joilla on vain vähän aikaa. Janicaud kirjoitti lyhyen kirjan kuukauden aikana kesällä 2002.


title: 30 päivää filosofiaa

text: Janicaud’n mielestä filosofiaan voi osallistua pohtimalla, ajattelemalla järkevästi ja selkeästi. Ajattelu ei ole oppisanojen, kaavojen tai lauseparsien toistelua. Toisaalta kysymysten historiallisen taustan ymmärtäminen voi olla hyödyllistä.


title: 30 päivää filosofiaa

text: Janicaud perustelee filosofian merkitystä esittämällä sen toimintana, johon jokainen voi osallistua. Ajattelusta saa hänen mukaansa vain sen, minkä sille itse antaa. Kun asioihin ottaa arvostelevaa etäisyyttä, ajattelun kurinalaisuus ja tietoisuus kasvaa. Kriittinen ajattelu on osa nykyaikaisen, kehittyneen ja demokraattisen yhteiskunnan elämää. Järkevien valintojen teko itsen ja muiden kannalta kuuluu niin talouteen kuin politiikkaan. Oletusten ja väitteiden etuja ja haittoja on osattava punnita. Kriittisyys merkitsee Janicaud’n mukaan kykyä toimia todellisuudessa.


title: 30 päivää filosofiaa

text: Janicaud muistuttaa myös, että kriittinen ajattelu edellyttää aina koulutusta ja harjaannusta. Jos ihminen ei ole luku- ja kirjoitustaitoinen, jos hänellä ei ole välineitä tiedonsaantiin ja hän elää epävarmoissa olosuhteissa, hänen on vaikea osoittaa arvostelukykyä. Kriittinen ajattelu ei ole etusijalla niille ihmisille, jotka elävät puutteessa ja taistelevat olemassaolostaan. Ajatteluun on varaa hyvinvoinnin vallitessa, kun voidaan nauttia älyllisestä itsenäisyydestä.


title: 30 päivää filosofiaa

text: Tämän vuoksi muinaisissa yhteiskunnissa ei esiintynyt kriittisen ajattelun perinnettä. Niissä valtaa pitivät hallitsija, suvun vanhimmat tai papisto. Heimoyhteisöjen kaltaisissa tiiviissä yhteisöissä ihmisten toimintaa ohjasivat kunkin yksilön asema ryhmässä. Vain yhteisön tai yhteisön väitetyn jumalan ajattelulla on merkitystä, ja ajatus sääntöjen ja käsitysten arvostelemisesta on sopimaton. Nykyaikaisissakin yhteiskunnissa sellaista vastaan väittäjää, jonka esittämälle kritiikille ei nähdä perusteita, pidetään arvojen kieltäjänä, joka ”ei usko mihinkään”. Kriittisen ajattelun tulisi kuitenkin Janicaud’n mielestä olla arvostettu kyky. Se on silti vain väline, ei päämäärä. Arvostelu arvostelun vuoksi ei Janicaud’n mukaan johda mihinkään.


title: 30 päivää filosofiaa

text: Janicaud varoittaa guruista, mestareista joista tulisi seurata. Kriittinen ajattelu auttaa kyseenalaistamaan annettuja käsityksiä ja paljastamaan huijareita. Kysymyksiä ei tule välttää, vaikka ne tuntuisivatkin asiaankuulumattomilta. Väitteen totuus ei riipu siitä, kuka sen esittää. Sen sijaan tulee kysyä, onko ajatuskulku pätevästi päätelty ja onko koko ajatuksessa mitään mieltä. Näitä kysymyksiä tulee pohtia niiden itsensä vuoksi, vapaasti ja rauhassa.


title: 30 päivää filosofiaa

text: Pikkulapsi kysyy usein miksi-kysymyksiä. Sen sijaan esimerkiksi kysymys ”Mikä tämä on?” etsii asian keskeisiä ominaisuuksia. Esimerkiksi painovoimalaki kertoo, miten eräs tärkeimmistä luonnonilmiöistä toimii. Sen sijaan kysymys ”Miksi?” kysyy yhtä aikaa sekä syytä että tavoitetta. Luonnonilmiöillä on syitä, tavoitteita on toimijoilla. Monet uskovat jumalaan, jonka ajatellaan tehneen luonneen ja elämän tavoitteidensa mukaisesti. Jos kaikkeudella ajatellaan olevan tavoite, ajatellaan yleensä myös, että sillä olisi alku.


title: 30 päivää filosofiaa

text: Toisten mielestä taas ajatus jumalasta on tarpeeton ja vanhentunut. Yleispätevän sopusuhdan kaipuu on seurausta järjen usein liikaa korostuneesta tarpeesta nähdä johdonmukaisuutta kaikkialla. Ihmisiä vaivaava epävarmuus tulee aina uudelleen esiin, esimerkiksi haluna uskoa yliluonnollisiin ilmiöihin tai vetona kiihkeisiin uskonnollisiin liikkeisiin. Janicaud sanoo, että uskonnollisen ajattelun takana on aina väijymässä suvaitsemattomuus. Historian aikana tämä on näkynyt uskonnollisissa sodissa ja vainoissa sekä nykyisin fundamentalismin leviämisenä.


title: 30 päivää filosofiaa

text: Filosofia syntyi antiikin Kreikassa aikana, jolloin uskonnon valta väheni, todellisuutta alettiin tutkia järkiperäisesti ja alettiin vaatia kansanvaltaa itsevaltaisen hallinnon sijaan. Janicaud’n mukaan järkiperäisen ajattelun, tieteen ja demokratian yhteys ei ole ollut koskaan vallitseva koko maapallolla ja se on haavoittuva vielä nykyisinkin. Maailmassa on Janicaud’n mielestä yhä liian paljon diktatuureja, taikauskoa ja kiihkoilua.


title: Nikolai Morilov

text: Nikolai Sergejevitš Morilov (, s. 11. elokuuta 1986 Perm) on venäläinen maastohiihtäjä, sprintin MM-mitalisti.


title: Nikolai Morilov

text: Morilov saavutti Strynin nuorten MM-kilpailuista 2004 pronssia 10 kilometrin vapaan tyylin kilpailusta. Hän osallistui ensimmäisen kerran aikuisten arvokisoihin Sapporon MM-kisoissa 2007, missä hän saavutti parisprintistä hopeaa Vasili Rotševin kanssa heidän hävittyään voittaja Italialle kirikamppailussa – pronssijoukkue Tšekki hävisi kärkikaksikolle noin sekunnin. Hän sijoittui lisäksi henkilökohtaisen perinteisen tyylin sprintin 20:nneksi. Liberecin MM-hiihdoissa 2009 Morilov otti sprintissä pronssia. Vancouverin olympialaisissa 2010 Morilov oli parisprintissä pronssilla Aleksei Petuhovin kanssa. Oslon MM-kilpailuissa 2011 hän oli vapaan hiihtotavan sprintissä kahdeksas.


title: Nikolai Morilov

text: Morilov hiihti ensimmäisen maailmancup-kisansa joulukuussa 2004. Hän voitti Tour de Ski -sarjaan kuuluneen vapaan tyylin sprintin Prahassa 30. joulukuuta 2007. Ensimmäisen maailmancupin palkintosijansa hän saavutti oltuaan kolmas vapaan hiihtotavan sprinttikilpailussa Lahdessa maaliskuussa 2009. Seuraavalla kaudella hän voitti vapaan hiihtotavan sprintin Rybinskissä sekä parisprintin Düsseldorfissa ja Rybinskissä. Kaudella 2011–2012 Morilov sijoittui toiseksi Roglan ja Szklarska Poręban vapaan hiihtotavan sprinteissä. Hän voitti parisprintin Milanossa ja Tour de Skin vapaan hiihtotavan sprintin Toblachissa. Sprintticupin kokonaispisteissä hän sijoittui toiseksi. Kaudella 2012–2013 hän voitti parisprintin Liberecissä.


title: Rodolfo Cimino

text: Rodolfo Cimino (16. lokakuuta 1927 Palmanova – 31. maaliskuuta 2012 Veneto) oli italialainen sarjakuvakäsikirjoittaja. Hän oli Romano Scarpan tussaajana vuosina 1959–1962. Vuodesta 1962 alkaen hän käsikirjoitti lukuisia Aku Ankka -sarjakuvia. Suomessa niitä on julkaistu runsaat 300 kertaa.


title: Rodolfo Cimino

text: Ciminon omia hahmoja ovat Milla Magian velhoystävätär Vieno Vipunen (), joka esiintyi ensimmäisen kerran Giorgio Cavazzanon piirtämässä tarinassa ”Milla Magia iskee taas” (, suomessa julkaistu Aku Ankan taskukirjassa 38) ja Aku Ankan avaruusihastus Reginella. Reginella esiintyi ensimmäisen kerran niin ikään Giorgio Cavazzanon piirtämässä tarinassa ”Seikkailu pinnan alla” (, suomessa AATK 51:ssa).


title: Ykkösen kausi 2008

text: Ykkönen on Suomen toiseksi korkein jalkapallon sarjataso. Kaudella 2008 siinä pelasi 14 joukkuetta. Veikkausliigaan nousi Jyväskylän Jalkapalloklubi. Kakkoseen putosivat Vasa IFK, Grankulla IFK ja Käpylän Pallo.


title: Ykkösen kausi 2008

text: Kaudeksi 2008 Ykköseen putosivat Veikkausliigasta FC Viikingit ja AC Oulu. Liigaan nousivat KuPS ja RoPS.


title: Ykkösen kausi 2008

text: Kaudeksi 2008 Ykköseen nousivat Kakkosesta GrIFK, PS Kemi ja KäPa. Kakkoseen putosivat GBK, Klubi-04 ja PP-70.


title: Ty Conklin

text: Ty Conklin (s. 30. maaliskuuta 1976 Anchorage, Alaska) on yhdysvaltalainen uransa päättänyt jääkiekkomaalivahti.


title: Ty Conklin

text: Conklin pelasi USHL-juniorisarjaa kaudet 1995–1997 Green Bay Gamblersissa. Green Baystä Conklin siirtyi NCAA:n alaiseen Hockey East -yliopistosarjaan New Hampshiren yliopiston joukkueeseen. Kaudella 1998–1999 Conklin päästi sarjan vähiten maaleja (1,84 ottelua kohden) ja hänet valittiin HE:n kakkostähdistökentälliseen. Seuraavalla kaudella valittiin ykköstähdistöön ja hän oli myös kauden pelaaja ehdokkaana. Kaudella 2000–2001 Conklin valittiin New Hampshiren kapteeniksi ensimmäisenä maalivahtina 40 vuoteen. Hän päästi jälleen vähiten maaleja koko sarjasta ja valittiin NCAA Eastin tähdistöön sekä Uuden Englannin parhaaksi yhdysvaltalaiseksi yliopistourheilijaksi.


title: Ty Conklin

text: NHL-seura Edmonton Oilers teki Conklinin kanssa varaamattomana sopimuksen tämän viimeisen yliopistokauden jälkeen. Kaudella 2001–2002 Conklin teki ensiesiintymisensä NHL-jäillä ja pelasi yhteensä neljä ottelua, mutta pelasi pääosan kaudesta AHL:n Hamilton Bulldogsissa. Vietettyään pari kautta enimmäkseen farmissa kaudella 2003–2004 Conklin pelasi 38 ottelua Edmontonissa.


title: Ty Conklin

text: Edmonton ei käyttänyt Conklinin sopimuksessa ollutta optiota kesällä 2006 ja hänestä tuli vapaa pelaaja. Myöhemmin Conklin teki sopimuksen Columbus Blue Jacketsin kanssa, mutta hän pelasi Columbuksessa osan kaudesta 2006–2007. Conklin kaupattiin ennen siirtorajan umpeutumista Buffalo Sabresiin toisen kierroksen varausoikeudesta . Kesällä 2007 Conklin teki vuoden sopimuksen Pittsburgh Penguinsin kanssa. Kauden 2007–2008 puolivälissä Conklin loisti Pittsburghin maalissa saatuaan mahdollisuuden Marc-André Fleuryn ja Dany Sabourinin ollessa loukkaantuneena. Yhteensä Conklin oli kentällä 33 pelissä kauden aikana saaden 18 voittomerkintää ja päästäen 2,51 maalia ottelua kohden. Conklin oli lopulta toistamiseen urallaan Stanley Cup -finaalien häviävänä osapuolena, kun Detroit Red Wings voitti mestaruuden kaatamalla Pittsburghin.


title: Ty Conklin

text: Conklin siirtyi Detroitiin kesällä 2008 tehtyään joukkueen kanssa vuoden sopimuksen.. Detroitissa Conklin pelasi lähes puolet otteluista, sillä hän torjui 40 ottelussa ja piti myös kuusi nollapeliä. Detroitin kausi sujuikin loistavasti ja joukkue ylsi toista kertaa putkeen Stanley Cup -finaaleihin. Detroit kuitenkin hävisi Pittsburghille voitoin 4–3, joka tarkoitti myös sitä, että Conklin oli kolmatta kertaa urallaan finaalien häviävänä osapuolena.


title: Ty Conklin

text: Kesällä 2009 St. Louis Blues teki Conklinin kanssa kahden vuoden sopimuksen. Conklin pelasi St. Louisissa kaudella 2010–2011 yhteensä 25 ottelua. Torjuntaprosentin ollessa vain 88,1 ja päästettyjen maalien keskiarvo oli 3,22. Hän oli joukkueen kakkosmaalivahti kun ykkösmaalivahtina pelasi Jaroslav Halak. Kauden jälkeen Conklin toki vuoden sopimuksen Red Wingsin kanssa.


title: Ty Conklin

text: Yhdysvaltain maajoukkuetta Conklin edusti ensimmäisen kerran MM-kilpailuissa 2004. Hän oli Yhdysvaltain parhaimpia pelaajia turnauksessa ja valittiin koko turnauksen parhaaksi maalivahdiksi. Conklin oli merkittävä tekijä Yhdysvaltain voittaessa pronssia.


title: Ty Conklin

text: Jääkiekon maailmancupissa 2004 Conklin oli Yhdysvaltain kolmosmaalivahtina, eikä pelannut otteluakaan. MM-kilpailuissa 2005 Conklin torjui jälleen kolmessa ottelussa Yhdysvaltain maalilla, mutta ei yltänyt aivan samalle tasolle kuin vuotta aiemmin.


title: Pahr

text: Pahr [pa:r], Paar, Parr, pohjoisitalialainen arkkitehtiperhe, joka 1500-luvulla toimi Saksassa ja Ruotsissa. Juhana III kutsui 1572 veljekset Johan Baptista Pahrin (k. vuoden 1586 jälkeen), Franciscus Pahrin (k. 1580) ja Dominicus Pahrin (k. 1602) Ruotsiin, missä heillä sekä heidän kuvanveistäjäveljellään Kristoffer Pahrilla oli ruots. renessanssiarkkitehtuurin luomisessa huomattava osuus (mm. Kalmarin linna ja Borgholmin linna)


title: Pahr

text: Uppsalan linna


title: Renato Pasini

text: Renato Pasini (s. 31. heinäkuuta 1977 Gazzaniga, Italia) on italialainen uransa lopettanut maastohiihtäjä, parisprintin maailmanmestari.


title: Renato Pasini

text: Pasini hiihti ensimmäisen maailmancup-kisansa vuoden 2000 maaliskuussa ja debytoi aikuisten arvokisoissa Val di Fiemmen MM-kilpailuissa 2003.


title: Renato Pasini

text: Pasini sijoittui Val di Fiemmen MM-kilpailuissa vapaan tyylin sprintin 22:nneksi ja Oberstdorfissa 2005 perinteisen sprintin 30:nneksi. Torinon olympialaisissa 2006 hän oli vapaan tyylin sprintissä kahdeksastoista.


title: Renato Pasini

text: Sapporon MM-kilpailuissa 2007 Pasini saavutti Cristian Zorzin kanssa kultaa sprinttiviestistä (2 x 3 x 1,4 km). He kukistivat niukasti kirikamppailussa Venäjän parin, joka sai saman ajan – pronssipari Tšekki hävisi 0,7 sekuntia.


title: Renato Pasini

text: Maailmancupissa Pasini on voittanut kaksi kilpailua: Rybinskin vapaan hiihtotavan sprinttikilpailut 21. tammikuuta 2007 ja 31. tammikuuta 2009. Lisäksi hän on ollut kolmas vapaan hiihtotavan sprintissä Davosissa joulukuussa 2008. Parisprintissä hän on ollut Italian joukkueessa toinen Vancouverissa 2009 sekä kolmas Asiagossa 2003 ja Bernissä 2004. Hän sijoittui toiseksi sprintin maailmancupissa kaudella 2008–2009.


title: Vennamolaisuus

text: Vennamolaisuus oli Suomessa nimitys poliittiselle liikkeelle ja ideologialle, jota Veikko Vennamon ja hänen kannattajiensa sanottiin edustaneen. Populistinen vennamolaisuus oli Suomen Maaseudun Puolueen (SMP) aatteellinen pohja, erityisesti Vennamon puheenjohtajakaudella ja puolueen suuruuden päivinä 1960–1970-luvuilla. Sosiaalipsykologi Seppo Toiviainen on pitänyt ratkaisevana tekijänä vennamolaisuuden synnylle pitkän ajan kuluessa kasautunutta ja 1950-luvulla julkiseen keskusteluun tullutta maatalouden ja erityisesti maitotalouden ylituotanto-ongelmaa ja siitä seurannutta maataloustuotteiden hintojen laskua.


title: Vennamolaisuus

text: Vennamolaisuuden keskeisinä piirteinä oli Veikko Vennamon ja hänen vaimonsa Sirkka Vennamon kehittämiin suosittuihin iskulauseisiin nojaaminen. Vennamo syytti niiden avulla entistä puoluettaan Maalaisliitto-Keskustapuoluetta, myöhemmin muitakin ”vanhoja puolueita” oman edun tavoittelusta, pienviljelijöiden ja muiden ”vähäosaisten” asian unohtamisesta sekä presidentti Urho Kekkosta ja ns. kansanrintamaan pohjautuneita hallituksia liian neuvostomyönteisestä ulkopolitiikasta. Vennamo tuomitsi jyrkästi myös vuoden 1967 alussa käyttöön otetun puoluetuen. Vennamon poliittiset kilpailijat, etenkin keskustalaiset poliitikot, arvostelivat häntä sen vuoksi kolmannen luokan politikoinnista, halpahintaisesta äänestäjien kosiskelusta ja poliittisten irtopisteiden keräämisestä. Vennamolaisia syytettiin ajoittain jopa eduskunnan työskentelyn pilaamisesta ”aloitetehtailulla”; esimerkiksi Ahti Karjalaisen mielestä vennamolaiset käyttäytyivät eduskunnassa ”kuin pikkupojat hiekkalaatikolla”. Kotimaan poliittinen äärivasemmisto (ns. taistolaiset) ja Neuvostoliiton kommunistisen puolueen pää-äänenkannattaja "Pravda" puolestaan leimasivat vennamolaisuuden äärioikeistolaiseksi. Toisaalta Vennamon tapa johtaa puoluettaan aiheutti usein ristiriitoja SMP:n sisällä.


title: Vennamolaisuus

text: Vuoden 1968 presidentinvaalissa Veikko Vennamon vaalilauseena oli tunnettu ”unohdetun kansan puolesta”. Vuoden 1970 eduskuntavaaleissa SMP:n teemana oli ”talonpojan tappolinja”, jolla Veikko Vennamo kritisoi Paasion ja Koiviston hallitusten ajamaa rakennemuutospolitiikkaa. Vuosina 1972–1973 Vennamo oli näkyvimpiä presidentti Urho Kekkosen toimikauden poikkeuslain nojalla tapahtuneen pidentämisen vastustajia. 1970- ja 1980-luvuilla SMP nostatti kohun ns. ”ministeristereo”-, Salora- ja Valco-jutuista, metrojupakasta ja eräiden kansanedustajien väärin perustein nostamista päivärahoista. Jutuista seuranneissa oikeudenkäynneissä oli joidenkin virkamiesten ja yritysjohtajien ohella syytettyinä eräitä poliitikkoja. Vuoden 1983 eduskuntavaaleja, joissa SMP saavutti historiansa toisen suurvoiton, on kutsuttu Vennamon kehittämän termin mukaan ”rötösherravaaleiksi”. Vaalien jälkeen SMP nousi hallituspuolueeksi, mitä kilpailevat puolueet ja politiikan tarkkailijat pitivät palkkiona SMP:n tuesta Mauno Koiviston presidenttiehdokkuudelle vuoden 1982 vaalissa.


title: Vennamolaisuus

text:
Veikko Vennamo pyrki SMP:n eduskuntaryhmän puheenjohtajana 1980-luvulla jatkamaan puolueen perinteistä oppositioasennetta siitä huolimatta, että puolue oli kahden ministerin voimin mukana Sorsan hallituksessa. Tämä aiheutti kitkaa SMP:n ja muiden hallituspuolueiden välille ja siitä syntyi jonkin aikaa käytössä ollut käsite "vanhavennamolaisuus". Huipentumana oli Veikko Vennamon kevään 1986 Tšernobylin ydinvoimalaonnettomuuden jälkeisessä kiihkeässä keskustelussa esittämä ponsiehdotus, jonka mukaan Suomen olisi luovuttava ydinvoimasta. Seurauksena oli Veikko Vennamon ja hänen poikansa, SMP:n uuden puheenjohtajan ja toisen valtiovarainministerin Pekka Vennamon julkinen yhteenotto, jonka seurauksena Veikko Vennamo jätti eduskunnan ja politiikan vuoden 1987 vaaleissa. Kaksi vuotta myöhemmin myös Pekka Vennamo siirtyi pois politiikasta tultuaan nimitetyksi Posti- ja telelaitoksen pääjohtajaksi.
Vennamolaisuus ja SMP:n vetovoima alkoivat hiipua Veikko Vennamon siirryttyä eläkkeelle ja vuoden 1991 vaalien jälkeen puolue hajosi sisäisiin kiistoihinsa. Puolueen kannatus ja taloudellinen pohja romahtivat vuonna 1995 ja Perussuomalaiset perustettiin sen seuraajaksi. Nykyään perussuomalaisten entistä puheenjohtajaa Timo Soinia pidetään vennamolaisuuden perinnön jatkajana.


title: Mit Gas

text: Mit Gas on yhdysvaltalaisen alternative metallia soittavan superyhtyeen Tomahawkin toinen studioalbumi. Albumin ilmestymisen jälkeen yhtye lähti pitkälle esiintymiskiertueelle, ja seuraava albumi ilmestyi vasta neljä vuotta myöhemmin.


title: Kristoffer Pahr

text: Kristoffer Pahr oli pohjoisitalialaiseen Pahrin arkkitehtisukuun kuulunut kuvanveistäjä, joka toimi 1500-luvulla Saksassa ja Ruotsissa.


title: Kristoffer Pahr

text: Juhana III kutsui vuonna 1572 veljekset Johan Baptista Pahrin, Franciscus Pahrin ja Dominicus Pahrin Ruotsiin, jossa heillä sekä heidän kuvanveistäjäveljellään Kristoffer Pahrilla oli ruotsalaisen renessanssiarkkitehtuurin luomisessa huomattava osuus (mm. Kalmarin linna ja Borgholmin linna)


title: Civic Arena

text: Civic Arena oli Pittsburghissa Pennsylvanian osavaltiossa Yhdysvalloissa sijaitseva urheiluareena. Se avattiin 19. syyskuuta 1961. Areenassa oli 16958 paikkaa hallin ollessaan mukautettu jääkiekko-ottelua varten. Paikoista 1696 oli klubipaikkoja. Yhdysvalloissa areenasta käytettiin nimitystä "The Igloo" (suomeksi "Iglu").


title: Civic Arena

text: Kaudesta 2010–2011 alkaen Penguins pelaa kotipelinsä uudessa Consol Energy Centerissä.


title: Borgholmin linna

text: Borgholmin linna on Borgholmissa Ruotsissa sijaitseva linnanraunio. Borgholmin linnan rakentaminen aloitettiin 1200-luvun jälkipuoliskolla, jolloin paikalle tehtiin pyöreä linnoitettu torni. Ensimmäisen kerran linna mainitaan vuonna 1281, kun kuningas Maunu Ladonlukko vietti siellä joulua. Se on ollut sekä ruotsalaisten, tanskalaisten että saksalaisten hallinnassa.


title: Borgholmin linna

text: Torni oli paikallaan 1650-luvulle asti, jolloin se purettiin ja tilalle rakennettiin kalkkikivestä kehämuuri. Linnaa laajennettiin useita kertoja 1500–1600-luvuilla. Juhana III:n aikana linna alkoi saada nykyistä muotoaan. Keskiaikaisen linnan tilalle haluttiin sotilaallisesti uudenaikaisempi linna, jonka piti olla hyvä ympäristö myös linnanherralle. Tuloksena oli suuri renessanssilinna. Suunnitelmat teki arkkitehti Dominicus Pahr ja rakennustöitä tehtiin vuosina 1572-1592. Linna tuhoutui Kalmarin sodassa 1611-1613. Kaarle X Kustaan aikana ja 1600-luvun puolessavälissä Nicodemus Tessin vanhempi teki uudet barokkityyliset suunnitelmat. Kaarle X Kustaa on ainoa Ruotsin kuninkaista, joka on asunut linnassa pidemmän yhtenäisen ajan.


title: Borgholmin linna

text: Vuonna 1803 linnan pohjoisosassa aloitti vaatetehdas ja värjäämö. Borgholmin linna tuhoutui tulipalossa 1806. Vaatetehtaan rakennuksesta lähteneen tulipalon seurauksena rakennuksesta on nykyään jäljellä vain rauniot. Linnassa on tehty 1900-luvulla useampaan otteeseen arkeologisia kaivauksia.


title: Borgholmin linna

text: Linna on Öölannin suosituin turistikohde ja siellä järjestetään kesäisin näyttelyitä ja konsertteja.


title: Volgoneft-248

text: Volgoneft-248 oli neuvostoliittolainen Volgoneft-luokan jokitankkialuksiin rekisteröity jokitankkialus, joka oli rakennettu vuonna 1975 ja jonka kotisatama oli Taganrog. Alus katkesi 29. joulukuuta 1999 Marmaranmerellä ja laski mereen öljyä 800 tonnia. Turkin viranomaiset evakuoivat 15-henkisen miehistön. Alus kuului Projekti 1577 -luokan aluksiin.


title: Transpetro Volga

text: Transpetro Volga on rautatiehuolintayritys SFAT:n perustama jokilaivatankkialusyhtiö. Sovfinamtrans, jota lyhyesti kutsuttiin myös SFAT:ksi, laajensi öljynkuljetustoimintaansa myös jokilaivoille, joilla kyettiin kuljettamaan rautateitä enemmän öljyä, 5 000 tonnia. Lopulta yhtiöllä oli myös rannikkokelpoisia tankkereita.


title: Transpetro Volga

text: Ostettuaan Volgoneft-jokitankkialuksia, ryhtyi SFAT rakennuttamaan myös omia. 1999 rakennettiin Krasnoje Sormovo-telakalla ensimmäinen SFAT:n omien vaatimusten mukainen Volgoneft-jokitankkeri SFAT-1 (nykyään Hudson), jonka syväys oli suurempi kuin tavallisen Volgoneftin. Seuraavana vuonna rakennettiin SFAT-2 (nykyään James) sekä SFAT-3 (nykyään Trinity). Alun perin suunnitelmana oli rakentaa kolmen aluksen asemesta 5–10.


title: Transpetro Volga

text: Yrityksen suomalaisomistuksen hävittyä se otti riskiä öljynkuljetuksissa tankkereilla hankkimalla öljyä Irakista, jonka Yhdistyneet kansakunnat oli julistanut saartoon. Yhdysvaltain laivaston SEAL-joukot laskeutuivat 2.2.2000 Volgoneft-147 aluksen kannelle, joka oli Sovfinamtransin omistuksessa, ja luovuttivat aluksen Omanin takavarikkoon.


title: Transpetro Volga

text: Osoittautui, että brittiläinen Prime Star-yhtiö oli aikarahdannut aluksen Transpetro Volgalta ja ohjannut aluksen Iranista Yhdistyneisiin arabiemiraatteihin. Aluksen takavarikosta oli esitetty 500 000 dollarin vaatimus.


title: Transpetro Volga

text: Transpetro-Volga myi Hudsonin, entisen SFAT-1:n, Jamesin, entisen SFAT-2:n ja Trinityn, entisen SFAT-3:n 22 500 000 dollarilla 18. heinäkuuta 2003 julkistettujen markkinaraporttien mukaan. Kunkin aluksen kapasiteetti oli 7 970 tonnia kuollutta painoa eli yhteensä 23 910 DWT. Alusten bruttovetoisuus oli 3 x 5 137 GT eli yhteensä 15 411 GT. Hudsonissa on Wärtsilän 3 589 hevosvoiman moottori, kun taas kahdessa jälkimmäisessä vain 2 719 hevosvoiman.


title: Transpetro Volga

text: SFAT perusti kahden muun yrityksen kanssa Vision Flotin laivaustoimintoja varten.


title: Transpetro Volga

text: Transpetro Volgalle oli siirtynyt myös Volgotankerin aluksia:


title: Connaught Rangers

text: Connaught Rangers ("the Devil's Own") oli irlantilaisista miehistä koottu ja Irlantiin sijoitettu Britannian armeijan rykmentti.


title: Connaught Rangers

text: Rykmentti perustettiin Connachtissa 1793 ja se osallistui mm. Napoleonin sotiin, Krimin sotaan, Buurisotaan ja ensimmäiseen maailmansotaan. Vuonna 1920 joukko rykmentin sotilaita kapinoi sen ollessa sijoitettuna Intiaan. Kapinan syynä oli kotimaan Irlannin käymä itsenäistymissota. Kaksi vuotta myöhemmin rykmentti lakkautettiin Irlannin itsenäistyttyä yhdessä kuuden muun Isoa-Britanniaa palvelleen irlantilaisrykmentin kanssa.


title: Connaught Rangers

text: Rykmentti teki kuuluisaksi sotilaslaulun "It's a Long Way to Tipperary", kun yksikkö marssi Boulognen halki laulaen kappaletta 3. elokuuta 1914. Ohimarssia oli seuraamassa Daily Mailin kirjeenvaihtaja George Curnock, joka teki tapahtumasta ja laulusta julkisuutta saaneen reportaasin.


title: Aipytos

text: Aipytos () viittaa kreikkalaisessa mytologiassa useaan eri hahmoon:


title: Projekti RST 22 -luokan jokitankkialukset

text: Projekti RST 22 Novaja Armada -luokan jokitankkialukset ovat Venäjän öljynkuljetuksia varten rakennettuja aluksia. Ne ovat osa RS "Eko Projekt" (РС «ЭКО Проект») -luokkaan kuuluvia aluksia, joiden ympäristöystävällisyyteen on kiinnitetty erityistä huomiota.


title: Mor ve Ötesi

text: Mor ve Ötesi on Istanbulissa vuonna 1995 perustettu turkkilainen alternative rock -yhtye. Se edusti maataan vuoden 2008 Eurovision laulukilpailussa kappaleella ”Deli” ja sijoittui finaalissa seitsemänneksi 137 pisteellä. Yhtyeen nimi on sanaleikki: turkinkielinen sana "morötesi" tarkoittaa ultraviolettia. Vuonna 1999 İzmitissä tapahtuneen maanjäristyksen jälkeen yhtye alkoi käsitellä sanoituksissaan entistä poliittisempia ja yhteiskunnallisempia aiheita. He ovat myös vastustaneet voimakkaasti ydinvoiman käyttöä Turkissa.


title: Volgoneft-249

text: Volgoneft-249 on neuvostoliittolainen Taganrogiin rekisteröity Volgoneft-luokan jokitankkialus, joka on rakennettu vuonna 1975. "Volgoneft-249" kuuluu Projekti 1577 -luokan aluksiin. Alusta on peruskunnostettu vuosina 2002–2003 Rybinski sudostroitelnyi zavod -telakalla. Alukseen pelastettiin vuonna 2007 Mustanmeren öljyonnettomuudessa vaurioituneen "Volgoneft-123:n" lasti.


title: Serov

text: Serov () on kaupunki Venäjän federaation Sverdlovskin alueella, heti Uralin itäpuolella ja 50 km Jekaterinburgista pohjoiseen. Kaupungissa asui vuoden 2010 väestönlaskennan mukaan 99 373 henkeä. Kaupungin läpi virtaa Kakvajoki, joka kuuluu Obin vesistöön.


title: Serov

text: Kaupunki on merkittävä kaivosteollisuus- ja metallurgiakeskus.


title: Serov

text: Aluetta on arkeologisten tutkimusten perusteella asuttanut mansiväestö tai heidän edeltäjänsä noin tuhat vuotta sitten.


title: Serov

text: Vuonna 1894 keisari Aleksanteri III:n suosiollisella määräyksellä ja kaivosinsinööri Aleksandr Auerbahin johdolla paikalle perustettiin terästehdas. Ympärille syntynyttä taajamaa alettiin kutsua nimellä "Nadeždinsk" alueen omistajan Nadežda Polovtsovan mukaan. Ensimmäisen maailmansodan aikana seudun rikkaat malmivarat olivat arvossaan, ja muun muassa Klein-veljesten konepaja siirrettiin Riiasta Nadeždinskiin 1917. Venäjän vallankumouksen jälkeisessä sisällissodassa kaupunki oli jonkin aikaa valkoisen kenraalin Aleksandr Koltšakin hallinnassa. Kaupunginoikeudet Nadeždinskille myönnettiin vuonna 1926. Vuonna 1934 kaupunki sai uuden nimen "Kabakovsk" paikallisen puoluejohtajan Ivan Kabakovin mukaan, mutta tämän jouduttua Stalinin vainojen kohteeksi entinen nimi palautettiin. Nimi Serov annettiin kaupungille 1939 Espanjan sisällissodassa kunnostautuneen ja samana vuonna kuolleen lentäjäsankari Anatoli Serovin kunniaksi.


title: Serov

text: Toisessa maailmansodassa Serovilla kuten Uralin alueen teollisuustuotannolla yleensäkin oli huomattava sotilaallinen merkitys. Neuvostoaikana Seroviin siirtyi paljon työvoimaa muun muassa Mongoliasta ja Koreasta.


title: Projekti 1577 -luokan jokitankkialukset

text: Projekti 1577 -luokan jokitankkialukset ovat neuvostoliittolaisia Volgoneft-luokan jokitankkialuksia, jotka suunniteltiin kuljettamaan nestetuotteita Neuvostoliiton jokia pitkin ja myös merten rannikoilla. 1577-luokka on 550A-luokan seuraajaluokka.


title: Projekti 1577 -luokan jokitankkialukset

text: 1577-luokan aluksille odessalainen insinööritoimisto tarjoaa modeninoinnin.


title: Romuperä

text: Romuperä on noin 60 asukkaan kylä Kopsassa Raahen ja Vihannin välissä entisen Saloisten kunnan alueella noin 15 kilometriä Saloisten kirkonkylältä kaakkoon. Romuperällä on maauimala, leikkikenttä ja grillikatos sekä hyvät marjastusmahdollisuudet. Kylän vanhimpia tiloja ovat Kahlolan, Ressalan ja Jokikankaan tilat, jotka on perustettu 1900-luvun alkuvuosikymmeninä.


title: Volgotanker

text: OAO Volgotanker () on Neuvostoliiton aikana perustettu jokitankkilaivoilla öljytuotteita tai nestemäisiä tuotteita Venäjän joilla ja merten rannikoilla kuljettava yritys. Sillä on edelleenkin eniten jokitankkilaivoja Venäjällä.


title: Volgotanker

text: Volgotanker on myynyt monia Volgoneft-luokan jokitankkialuksia Transpetro Volgalle, joka on SFAT:n tytäryritys.


title: Björn Gustafsson

text: Lars Björn Gustafsson (s. 19. helmikuuta 1986 Göteborg) on ruotsalainen koomikko ja näyttelijä, joka tunnetaan muun muassa televisiosarjoista "Parlamentet" ja "Stockholm Live".


title: Björn Gustafsson

text: Björn Gustafsson opiskeli Tukholmassa Calle Flygare -teatterikoulussa. Hänen debyyttinsä stand up -koomikkona tapahtui vuoden 2005 BungyComedy-klubilla, jossa ensikertalaiset saivat kokeilla esiintymistä.


title: Björn Gustafsson

text: Vuonna 2008 Gustafsson tuli suuren yleisön tietoisuuteen esiinnyttyään Ruotsin TV4:n poliittisessa parodiassa Parlamentet. Lisäksi hän toimi Ruotsin pisteiden julkistajana vuoden 2008 Euroviisuissa. Samana vuonna hän viihdytti yleisöä esitysten välillä Melodifestivalen-laulukilpailussa, joka toimii myös Ruotsin euroviisukarsintana. 6.3.2008 Aftonbladetin lukijat äänestivät Gustafssonin vuoden hauskimmaksi mieheksi. Hän myös voitti yhdessä Victor Morellin kanssa Torparpriset-palkinnon, joka jaetaan vuosittain koomikko Mats Ljungin muistoksi.


title: Björn Gustafsson

text: Vuoden 2009 Guldbagge-gaalassa Gustafsson esiintyi ABBA-parodiassa Johan Glansin kanssa. Ruotsin urheilugaalassa hän vitsaili yhdessä Robert Gustafssonin kanssa muun muassa yleisössä istuvista urheilijoista. Samassa tilaisuudessa hän julkisti ehdokkaat vuoden urheilutulokkaaksi.


title: Björn Gustafsson

text: Vuoden 2010 Melodifestivalen-laulukilpailun finaalissa Gustafsson esitti pianistia Salem Al Fakirin ohjelmanumerossa. Kuusi vuotta myöhemmin, vuonna 2014, Gustafsson nähtiin jälleen Melodifestivalenin tv-lähetyksessä.


title: Björn Gustafsson

text: Vuonna 2011 Gustafsson näytteli Håkania ohjelmassa "Expedition: Julklapp", josta hänet äänestettiin ulos 16. jaksossa. Vuonna 2013 hän esiintyi veljensä Oscar Gustafssonin kanssa Fringe-komediafestivaaleilla Edinburghissa.


title: Björn Gustafsson

text: Gustafsson on myös näytellyt elokuvien sivurooleissa. Elokuvassa "Kenny Begins" hän näytteli avaruuslentäjäsankarin veljeä Lennyä. Ensimmäisen isomman roolinsa hän näytteli Ella Lemhagenin ohjaamassa ruotsinkielisessä elokuvassa "Kronjuvelerna", jonka ensi-ilta oli 29.6.2011. Lisäksi sitä esitettiin televisiosarjana SVT:llä talvella 2011.


title: Björn Gustafsson

text: Vuonna 2011 suosion kasvaessa Gustafsson kuitenkin uupui ja hävisi parrasvaloista kahdeksi vuodeksi. Esiintymiset jouduttiin perumaan burn outin vuoksi. Comebackikseen hän on nimittänyt vuoden 2012 kiertuettaan koomikko Henrik Schyffertin kanssa.


title: Björn Gustafsson

text: Björn Gustafsson vietti lapsuutensa Bohuslänin Diserödissa. Myöhemmin hän asui Tukholmassa, kunnes muutti Osloon tyttöystävänsä Kristine Riisin luo vuonna 2011. Pari tapasi toisensa norjalaisen joulukalenterin kuvauksissa.


title: Divine (Sébastien Tellier)

text: Divine oli Ranskan edustuskappale vuoden 2008 Eurovision laulukilpailuun Belgradissa. Kappale sijoittui finaalissa 47 pisteellä sijalle 18. Kappaleen esitti ranskalainen muusikko ja lauluntekijä Sébastien Tellier. Kappale laulettiin englanniksi ja ranskaksi. Kappaleen on säveltänyt Sébastien Tellier. Sanoitus on Sébastien Tellierin ja Amandine de La Richardièren käsialaa. Divine on tyyliltään elektropoppia.


title: Divine (Sébastien Tellier)

text: Divine esitettiin lauantaina 24. toukokuuta järjestetyssä Eurovision laulukilpailun finaalissa 19:nä. Tellier saapui esiintymislavalle golfautolla ja esiintyi aurinkolasit päässä. Hänen kanssaan lavalla oli viisi taustalaulajaa, joista neljä oli naisia.


title: Divine (Sébastien Tellier)

text: Alun perin kappale levytettiin kokonaan englanninkieliseksi. Kappaleen esityskieli herätti kuitenkin vastustusta Ranskan parlamentissa ja uuteen versioon onkin lisätty 13 ranskankielistä sanaa. Kappaleesta tehtiin myös musiikkivideo.


title: Divine (Sébastien Tellier)

text: Divine on mukana Tellierin vuonna 2008 julkaistulla "Sexuality"-albumilla.


title: Nasdor Inc.

text: Nasdor Inc. on liechtensteinilainen yritys, jonka uskotaan olevan lähellä Venäjän valtakunnanduuman aikaisempaa varapuhemiestä Vitali Južilinia, joka on kotoisin Pietarista. Nasdor Inc.:n uskotaan liittyvän satamatoimintojen yksityistämiseen.


title: Vitali Južilin

text: Vitali Aleksandrovitš Južilin (10. joulukuuta 1965 Tšeljabinsk) on Venäjän valtakunnanduuman jäsen, joka on mukana kiinteistösijoittamisessa opiskelukaupungissaan Pietarissa. Hänen varallisuudekseen arvioidaan noin 700 000 000 dollaria.


title: Vitali Južilin

text:
Južilin on kontteja tuottavan yhtiön perustaja.
Južilin on sijoittanut 50 miljoonaa euroa Riian sataman konttiterminaaliin.


title: Vision Flot

text: Vision Flot () on SFAT:n, River Trans Shippingin ja Nasdor Inc. yrityksen perustama Transpetro Volgan tapaista öljynkuljettamista jatkava yritys, jolla on merkittävä määrä Volgotankerin ohella jokilaivoja.


title: Vision Flot

text: Vuonna 2005 yhtiö kuljetti öljyä 1 500 000 tonnia ja kauden 2006 tavoitteeksi otettiin 1 800 000 tonnia siten, että 1 500 000 tonnia yhteensä Samaran ja Syzranskin öljynjalostamoilta sekä 300 000 tonnia Nižkamskiin öljynjalostamolta.


title: Vision Flot

text: Vuonna 2005 Vision Flot toimitti LUKoilin öljyjä ja vuonna 2006 asiakkaaksi tulee Rosneft.


title: Vision Flot

text:
Vision Flot muutti kuivarahtialuksia öljynkuljetukselle sopivaksi 2002-2003.
Kunnossapitoa varten SFAT sijoitti ZAO Volga-SFAT:n perustamiseen 2000, jossa palvelun tilaajana oli Transpetro Volga ja urakoitsijana Haka Moskova.


title: Pohjanheimo

text: Pohjanheimo voi tarkoittaa seuraavia henkilöitä:


title: Granfelt

text: Granfelt on suomalainen aatelissuku, jonka jäsenistä osa on suomentanut nimensä muotoon "Kuusi".


title: Granfelt

text: Suvun varhaisin tunnettu esi-isä on Turun linnan tavarakirjuri Berend Erikinpoika (k. 1572), josta on varhaisin maininta vuodelta 1550. Hänen lankonsa Gudmund Arendinpoika aateloitiin vuonna 1586 ja otti käyttöön vaakunan, jossa oli kuva kolmesta kuusenkävystä. Berendin pojanpojan poika, kapteeni Samuel Arendinpoika (1648–1708) peri äitinsä kautta Gudmundin maat ja otti käyttöön tämän vaakunaan perustuneen sukunimen "Granfelt". Hänen poikansa, Porin prikaatin kapteeni Carl Gustaf Granfelt (1683–1767) aateloitiin vuonna 1756 ja suku merkittiin Ruotsin ritarihuoneelle aatelisena sukuna numero 1974. Suomen ritarihuoneen järjestäytyessä vuonna 1818 suku sai numeron 137. Suku sammui Ruotsissa vuonna 1895, mutta elää edelleen Suomessa ja Yhdysvalloissa.


title: Granfelt

text: Suvussa oli 1800-luvulle asti paljon ammattiupseereita, mutta sen jälkeen tunnetuimmat Granfeltit ovat olleet sivistyneistön edustajia. Varsinkin sukuun kuuluneen Aksel August Granfeltin jälkeläisistä suuri osa suomensi nimensä 1900-luvun alussa "Kuuseksi".


title: Granfelt

text: Aatelissuvun ohella on olemassa ainakin yksi toinen suomalainen Granfelt-suku, joka on lähtöisin Sipoosta.Suvun edustajat Suomen suuriruhtinaskunnan valtiopäivillä:


title: Huvisatama

text: Huvisatama oli Lappeenrannassa sijaitseva huvialue, joka myötäili koko satamatorin rantaa Kasinopuistosta Rapasaareen. Huvisatamaa rahoitti noin 70 yritystä ja yhteisöä sekä Lappeenrannan kaupunki. Huvisatama oli Euroopan ainoa huvipuisto, joka ei perinyt pääsymaksua ja jonka melkein kaikki laitteet olivat käyttäjilleen ilmaisia. Puisto perustettiin vuonna 2004. Huvisatamassa oli kesällä 2008 12 ilmaislaitetta ja erikseen 2 maksullista. Pelkkiä laitekäyttökertoja tuli kesässä 120 000–130 000. Huvisatamaan kuului myös Euroopan suurin Hiekkalinna, joka rakennetaan eri teemalla vuosittain aina alusta alkaen. Rakentamiseen käytetään reilu 3 miljoonaa kiloa hiekkaa ja sitä rakentavat noin 20 taiteilijaa reilun kahden viikon ajan.


title: Huvisatama

text: Huvisataman toimintoja päätettiin yhdistää Hiekkalinnan yhteyteen ja markkinointi Huvisatama nimellä lopetettiin kesän 2009 jälkeen. Huvisataman idea jatkuu kuitenkin hieman eri muodossa Hiekkalinnan ympäristössä. Suurin osa laitteista on myyty, muun muassa maailmanpyörä.


title: Life (luontaistuotemyymälä)

text: Life on pohjoismainen luontaistuotemyymäläketju. Se toimii yleensä kauppakeskuksien yhteydessä. Ketju osti vuonna 2007 kaksi suomalaista alan ketjua, Ikivireät ja Sinunkaupat. Life Finland Oy on Life Europe AB:n tytäryhtiö, joka toimii vajaan 100 Life-myymälän voimin Suomessa. Life-ketjulla on lähes 450 myymälää Suomessa, Ruotsissa ja Norjassa.


title: Life (luontaistuotemyymälä)

text: Suurin osa Suomen Life-myymälöistä toimii -pohjalla. Life on toimialan suurin suomalainen työnantaja yli 500 terveysalan asiantuntijan voimin.


title: Life (luontaistuotemyymälä)

text: Life-myymälöissä toteutetaan kansainvälistä iskulausetta: Expert advice from people who care – Asiantuntijan neuvoja ihmisiltä, jotka välittävät.


title: Rambo: First Blood Part II (videopeli)

text: Rambo: First Blood Part II on Segan kehittämä ja julkaisema toimintapeli, joka julkaistiin Sega Master Systemille vuonna 1986.


title: Penguins & Polarbears

text: Penguins & Polarbears on punk-yhtye Millencolinin kappale, joka julkaistiin heidän albumillaan Pennybridge Pioneers. Kappale julkaistiin singlenä 24. tammikuuta 2000 ja siitä tehtiin myöhemmin musiikkivideo.


title: Fox (kappale)

text: Fox on punk-yhtye Millencolinin kappale, joka julkaistiin heidän albumillaan "Pennybridge Pioneers" vuonna 2000. Kappaleesta on tehty myös musiikkivideo.


title: Fox (kappale)

text: Kappaleesta ”Kemp” julkaistiin myöhemmin single albumilla Home from Home.


title: Fox (kappale)

text: ”Fox” edustaa nopeatempoista pop-punkia. Sen sanoituksissa kerrotaan skootterista.


title: Samir Cavadzadə

text: Samir Cavadzadə (s. 16. huhtikuuta 1980 Baku, Azerbaidžanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa vuonna 2008 yhdessä Elnur Hüseynovin kanssa kappaleella ”Day After Day”. Kaksikko pääsi kilpailun finaaliin ja sijoittui kahdeksanneksi.


title: Ivan Artipoli

text: Ivan Artipoli (s. 24. maaliskuuta 1986 Pescara) on italialainen jalkapalloilija, pelipaikaltaan puolustaja. Artipoli on pelannut uransa aikana myös Pescarassa, Sampdoriassa ja AC Pratossa.


title: Demo Finland

text: Puolueiden kansainvälinen demokratiayhteistyö "(lyh. Demo, Demo Finland) "on eduskuntapuolueiden yhteistyöjärjestö, joka tukee monipuoluedemokratiaa uusissa ja kehittyvissä demokratioissa.


title: Demo Finland

text: Demon tavoitteena on edistää moniarvoista demokratiakehitystä tukemalla kumppanimaiden puolueiden toimintaedellytyksiä ja puoluerajat ylittävää yhteistyötä. Työn toimintamuotoina ovat jäsenpuolueiden yhteiset koulutus- ja vuoropuheluhankkeet.


title: Demo Finland

text: Demon hallituksen puheenjohtaja (2016-2017) on Eva Biaudet (RKP) ja toiminnanjohtaja (vs) Anu Juvonen.


title: Demo Finland

text: Demon jäseniä ovat Suomen Keskusta, Kansallinen Kokoomus, Suomen Sosialidemokraattinen Puolue, Vasemmistoliitto, Sininen Tulevaisuus, Vihreä liitto, Ruotsalainen kansanpuolue, Suomen Kristillisdemokraatit ja Perussuomalaiset.


title: Giuseppe Galderisi

text: Giuseppe Galderisi (s. 22. maaliskuuta 1963 Salerno) on italialainen entinen jalkapalloilija ja nykyinen jalkapallovalmentaja. Peliurallaan hän pelasi hyökkääjänä.


title: Giuseppe Galderisi

text: Peliurallaan Galderisi pelasi seitsemässä eri seurassa, mm. Juventuksessa. Pisimpään hän viihtyi Padovan riveissä, sillä hän pelasi siellä peräti 197 ottelua.


title: Giuseppe Galderisi

text: Galderisi pelasi Italian maajoukkueissa yhteensä 26 ottelua, joissa hän teki 2 maalia. Alle 21-vuotiaiden maajoukkueessa hän pelasi 16 ottelua tehden 2 maalia ja aikuisten maajoukkueessa 10 ottelua, joissa hän ei tehnyt yhtäkään maalia. Galderisi edusti Italiaa yksissä arvokisoissa, MM-kisoissa 1986.


title: Giuseppe Galderisi

text: Valmentaessaan Galderisi on vaihtanut seuraa suunnilleen yhtä tiuhaan kuin pelatessaankin. Kun hän lopetti peliuransa vuonna 1997, hän päätti pitää muutaman vuoden taukoa, kunnes vuonna 2000 hän palasi jalkapallon pariin valmentajana. Hän on valmentanut seitsemää seuraa, muun muassa US Foggiaa, joka on hänen nykyinen seuransa.


title: Dan Rowan

text: Daniel Hale "Dan" Rowan (22. heinäkuuta 1922 – 22. syyskuuta 1987) oli yhdysvaltalainen koomikko. Hän tuli tunnetuksi sketsisarjasta "Rowan & Martin's Laugh-In", jota hän pyöritti yhdessä Dick Martinin kanssa vuosina 1968–1973.


title: Dan Rowan

text: Rowan kuoli lymfoomaan 65-vuotiaana. Hänellä on tähti Hollywood Walk of Famella.


title: Rob Knox

text: Robert "Rob" Knox (21. elokuuta 1989 Kent, Englanti – 24. toukokuuta 2008 Sidcup, Englanti) oli brittiläinen näyttelijä. Hän esiintyi velho-oppilas Marcus Belbyn roolissa elokuvassa "Harry Potter ja puoliverinen prinssi" (2008). Knox myös esiintyi "The Bill" -ja "Tonight With Trevor McDonald" -sarjoissa.


title: Rob Knox

text: Knox kuoli puukotuksen uhrina Englannissa Sidcupissa Metro Bar -baarin edustalla yrittäessään suojella 17-vuotiasta pikkuveljeään Jamieta kahdelta mieheltä. Syyllinen on 22-vuotias Karl Bishop, joka tuomittiin 20 vuoden vankeusrangaistukseen murhasta. Knox kuoli sairaalassa saamiinsa vammoihin.


title: Godfrey

text: Godfrey Danchimah (s. 21. heinäkuuta 1969) on yhdysvaltalainen koomikko ja näyttelijä. Hän syntyi Nebraskassa nigerialaisille vanhemmille.


title: Godfrey

text: Illinoisin yliopistosta valmistunut Godfrey on esiintynyt lukuisissa televisio-ohjelmissa, mutta suorittanut myös useita elokuvarooleja.


title: Aavetykki

text: "Aavetykki" tai "pitkä ryssä" oli suomalaisten antama kutsumanimi rautatietykille, jolla Neuvostoliiton puna-armeija ampui Viipuriin talvisodassa (1939-1940).


title: Aavetykki

text: Jouluaaton aattona 23. joulukuuta 1939, väestönsuojelun sotapäiväkirjan mukaan kello 0.07 Viipurissa alkoi tapahtua yllättäen rajuja räjähdyksiä, joiden alkuperää ei heti pystytty tunnistamaan. Aluksi arveltiin, että kyseessä olisi vakoojien ujuttamia aikapommeja, mutta ajatus hylättiin saman tien, koska räjähdykset olivat niin rajuja.


title: Aavetykki

text: Pelottavimpana mahdollisuutena todettiin olevan kauaskantoinen tykki, joka ampuisi niin kaukaa ettei laukauksia kuulisi. Tämä havaittiinkin todeksi kun tutkittiin räjähdyksen jälkiä: kranaattisirpaleiden havaittiin kuuluvan neuvostolaisiin 150 mm miinakranaatteihin.


title: Aavetykki

text: Mittauspatteristo yritti mittaustiedustelulla paikantaa tykin asemaa, mutta tämä oli hankalaa, sillä aavetykin laukauksia ei juuri kyetty erottelemaan jatkuvasta puna-armeijan kenttätykistön tulituksesta . Tiedustelun avulla selvisi, että neuvostolaiset olivat asentaneet Perkjärven asemakylän raiteilla varustettuun hiekanlastauspaikkaan useita 150 mm rautatietykkejä, joilla Viipuria tulitettiin. Osumatarkkuus oli pitkästä matkasta johtuen epämääräinen, mutta tulituksen tarkoitus olikin taistelutahdon luhistaminen. Tässä ei kuitenkaan onnistuttu. Pahin tulituspäivä oli 12. helmikuuta 1940, rumputulisunnuntaina.


title: Aavetykki

text: Neuvostotykistön edettyä Viipurin laidoille helmikuun lopulla "aavetykin" käyttö loppui.


title: Nnegest Likké

text: Nnegest Likké (s. 19. helmikuuta 1970) on yhdysvaltalainen elokuvaohjaaja, -käsikirjoittaja ja -näyttelijä. Hänet tunnetaan ohjaamastaan ja käsikirjoittamastaan vuoden 2006 elokuvasta "Kurvikkaat kiltzit" ("Phat Girlz"), jonka pääosassa on Mo’Nique.


title: Nnegest Likké

text: Likkén isä oli etiopialainen vapaustaistelija Senay Likké.


title: Abdul Salis

text: Abdul Salis (s. 6. heinäkuuta 1979) on brittiläinen näyttelijä. Hän on esiintynyt muiden muassa elokuvissa "Rakkautta vain" (2003), "Animal" (2004) ja "Flyboys" (2006). Lisäksi hänet tunnetaan Curtis Cooperin roolista televisiosarjassa "Sairaalaelämää".


title: Gregor Fisher

text: Gregor Fisher (s. 22. joulukuuta 1953 Glasgow) on skotlantilainen näyttelijä. Hänet tunnetaan nimiroolistaan televisiosarjassa "Rab C. Nesbitt", jota on tehty katkonaisesti vuodesta 1988 alkaen.


title: Gregor Fisher

text: Valkokankaalla Fisher on esiintynyt muun muassa elokuvissa "1984" (1984), "Rakkautta vain" (2003), "Venetsian kauppias" (2004) ja "Wild Target" (2010).


title: Martine McCutcheon

text: Martine Kimberley Sherri Ponting eli McCutcheon (s. 14. toukokuuta 1976) on brittiläinen laulaja ja näyttelijä. Hän nousi jo debyyttialbumillaan ("You Me & Us", 1999) brittilistan kakkoseksi. Single "Perfect Moment" oli useammassakin maassa listaykkönen.


title: Martine McCutcheon

text: McCutcheon on näyttelijänä esiintynyt esimerkiksi televisiosarjassa "EastEnders" ja elokuvassa "Rakkautta vain" (2003). Hän on julkisuuden henkilö, jonka lukuisat rakkaussuhteet ovat olleet näkyvästi esillä maan tiedotusvälineissä.


title: Rodrigo Santoro

text: Rodrigo Junqueira dos Reis Santoro (s. 22. elokuuta 1975 Petrópolis, Rio de Janeiro) on brasilialainen näyttelijä.


title: Rodrigo Santoro

text: Santoro tuli tunnetuksi useista Globon telenoveloista. Hän on esiintynyt myös lukuisissa elokuvissa, joiden joukossa ovat "Behind the Sun" (2001), "Rakkautta vain" (2003), "300" (2007) ja "I Love You Phillip Morris" (2009). Hän sai vuonna 2006 Paulon roolin "Lostissa". Santoro näyttelee myös Arnold Schwarzeneggerin kanssa elokuvassa "The Last Stand".


title: Inga Voronina

text: Inga Grigorjevna Voronina (, o.s. Artamonova, , 29. elokuuta 1936 Moskova – 4. tammikuuta 1966 Moskova) oli Neuvostoliittoa edustanut venäläinen pikaluistelija.


title: Inga Voronina

text: Voronina voitti urallaan useita mitaleja yleisluistelun maailmanmestaruuskilpailuissa; kultaa vuosina 1957, 1958, 1962 ja 1965. Hopeaa hän saavutti vuosina 1963 ja 1964. Maansa yleisluistelukisoista hän saavutti yhdeksän mitalia: viisi kultaa ja neljä hopeaa.


title: Osmo Ikonen

text: Osmo Ikonen (s. 18. huhtikuuta 1980 Korpilahti) on suomalainen laulaja, lauluntekijä ja multi-instrumentalisti. Hän on julkaissut kaksi albumia - "Stories from Within ("2008) ja "Heaven or Hell is Just a State of Mind" (2010) sekä EP:n "Let It Out" (2015). Ikonen säveltää ja tuottaa musiikkia sekä soittaa ja laulaa useissa kokoonpanoissa. Hän on toiminut Sunrise Avenuen kosketinsoittajana vuodesta 2009 lähtien.


title: Osmo Ikonen

text: Ikonen aloitti sellon soittamisen kuusivuotiaana, mutta kiinnostui myöhemmin basson- ja pianonsoitosta. Hän opiskeli Kaustisen musiikkilukiossa ja muutti myöhemmin Helsinkiin opiskellakseen Sibelius-Akatemiassa.


title: Osmo Ikonen

text: Ikonen sai levytyssopimuksen sovittaessaan J. Karjalaisen kappaletta Essi Wuorelan levyä varten ja tuottajien kuultua hänen laulamansa demon kappaleesta. Hänen ensimmäinen singlensä "Storm" julkaistiin digitaalisena 17. maaliskuuta 2008 ja CD:nä 26. maaliskuuta 2008.


title: Osmo Ikonen

text: Pienlevy-yhtiö Van Gogh Records julkaisi Ikosen debyyttialbumin "Stories from Within" 21. toukokuuta 2008. Levynjulkaisukeikka järjestettiin Ravintola Bellyssä, Helsingissä. Albumi on tyylilajiltaan R&B- ja popvaikutteista modernia soulia. Se valittiin radioasema YleX:n viikon albumiksi viikolla 21/2008. Albumi julkaistiin myös ulkomailla. Ikonen sävelsi, sanoitti ja tuotti albumin sekä soitti sillä useita soittimia. Albumilla vierailevat mm. kitaristi Petteri Sariola sekä rap-artistit Axl Smith ja Redrama. Hänen toinen albuminsa, "Heaven or Hell is Just a State of Mind", julkaistiin helmikuussa 2010..


title: Osmo Ikonen

text: Osmo Ikonen solmi singlesopimuksen "Heaven or hell" kappaleesta Universal Music Germanyn kanssa vuonna 2010. Keväällä ja kesällä 2011 Kappale soi laajalti radioissa Saksassa, Itävallassa ja Sveitsissä ja oli parhaimmillaan kuudenkymmenenviiden soitetuimman radiosinglen joukossa. Kappale valittiin myös brittien BBC2 radiokanavan soittolistalle syksyllä 2011 ja se soi siellä 7 viikkoa. Ikosella on levytysopimus brittiläisen Conehead levy-yhtiön kanssa.


title: Osmo Ikonen

text: Ikonen solmi singlesopimuksen myös "Stay true" kappaleesta Italialaisen Planet records yhtiön kanssa ja se soi laajalti Italiassa kesällä 2011.


title: Osmo Ikonen

text: Ikonen osallistui yhdessä kuuron rap-artisti Signmarkin kanssa vuoden 2009 Eurovision laulukilpailun Suomen-karsintoihin kappaleella "Speakerbox". He sijoittuivat karsintojen finaalissa toiselle sijalle. Ikonen yritti Euroviisuihin uudestaan vuonna 2010 kappaleellaan "Heaven or Hell", muttei päässyt jatkoon. Osmo Ikonen on myös osallistunut vuoden 2011 Puolan kilpailukappaleen "Jestem" englanninkielisen version "First Class Ticket to Heaven" tekoon.


title: Osmo Ikonen

text: Ikonen esiintyi itsenäisyyspäivän vastaanotolla presidentinlinnassa joulukuussa 2011 yhdessä Kaartin Soittokunnan Combo-yhtyeen kanssa. Ikonen on myös ollut soittamassa ja laulamassa bändin kokoonpanossa linnan jatkoilla (YLE) vuodesta 2014 asti. Hänen siskonsa Aili Ikonen puolestaan esiintyi Kaartin Combon solistina Linnan juhlissa.


title: Osmo Ikonen

text: Osmo Ikonen on ottanut osaa seuraaviin kansainvälisiin laulukilpailuihin, jotka ovat tavoittaneet satoja miljoonia ihmisiä television välityksellä:


title: Osmo Ikonen

text: Cesme - Turkki 2009 (3. sija kappaleella "Storm")Asia New Singer Competition - Kiina 2010 (3. sija kappaleella "Heaven or hell")Crimea Music fest - Ukraina 2011 (5.sija kappaleella "Veden alla")


title: Osmo Ikonen

text: Sunrise Avenuen lisäksi Ikonen soittaa selloa Emma-palkitussa Oddarrang-yhtyeessä ja bassoa The Northern Governors -yhtyeessä. Lisäksi hän on tuttu kasvo monista tv-ohjemista, kuten Lauantaiprojekti, Ilta Annen ja Hannahin kanssa, Make up, The Voice of Finland ja Tähdet, tähdet. Hänet tunnetaan parhaiten neljä kertaa Kultaisella Venlalla palkitun SuomiLOVE-ohjelman solistina ja sovittajana.


title: Osmo Ikonen

text: Osmo Ikonen on vieraillut lukuisilla levyillä soittajana sekä laulajana ja hän on ollut mukana kirjoittamassa kappaleita muun muassa Elastiselle, Sunrise Avenuelle, Anna Abreulle, Cheekille ja Fintelligensille.


title: Sansa (laulaja)

text: Sannaliisa Ilkka, taiteilijanimeltään Sansa (s. 1980), on suomalainen laulaja-lauluntekijä. Hänen ensialbuminsa "Vagabond Girl" ilmestyi vuonna 2005 Warner Music Finlandin kautta.


title: Sansa (laulaja)

text:
Seinäjoelta kotoisin oleva Sansa on opiskellut laulua Helsingin Pop & Jazz Konservatoriossa. Pääosin Sansa on tehnyt lauluja englanniksi mutta hän on jonkin verran tehnyt myös suomeksi, esimerkiksi Sansa osallistui Tangomarkkinoiden sävellys- ja sanoituskilpailuun kappaleella Kaipuun syleilyyn jonka Sansa teki yhdessä Terhi Pippurin kanssa.
Lisäksi hän on tehnyt lauluja muutamille artisteille kuten Essi Wuorelalle.


title: Sansa (laulaja)

text: Sansan diskografia:


title: Raumanmeren juhannus

text: Raumanmeren juhannus (RMJ) on suuri tanssimusiikin festivaali, joka järjestetään merenrannalla Otanlahdessa Raumalla . Nykymuotoinen Raumanmeren juhannus on painottunut elektroniseen tanssimusiikkiin. Festivaali kestää vuonna 2017 kolme päivää. Vuoden 2016 pääesiintyjänä oli David Guetta.


title: Raumanmeren juhannus

text:
Alkuvuosinaan festivaaleilla esiintyivät suomalaisen rockmusiikin sen hetken tunnetuimmat artistit ja tapahtumapaikkana oli Otanlahti. Myöhemmin festivaali järjestettiin Porin Kirjurinluodossa ja pienimuotoisempana Rauman Unajassa.
Festivaalin perusti raumalainen Riku Räsänen vuonna 1999, minkä jälkeen tapahtuma järjestettiin vuosittain. Suurimmillaan kolmen päivän yhteenlaskettu kävijämäärä nousi vuonna 2003 noin 90 000:een ja vuonna 2005 ennätuslukemiin 99 000 kävijällään. Radiokanava YleX ja sen edeltäjä Radiomafia taltioivat tapahtuman konsertteja vuosina 2002–2004. Tapahtumaa on markkinoitu "Suomen parhaimmiksi bileiksi".


title: Raumanmeren juhannus

text: Festivaalien omistaja vaihtui 2007. Uudeksi omistajaksi tuli SK Ravintolat Oy:n tytäryhtiö, SK Festivals Oy. Tuolloin juhlilla vieraili näyttelijä Pamela Anderson. Samana vuonna festivaaleilla menehtyi kolme ihmistä. Festivaali siirtyi Rauman Otanlahdesta Poriin 2008 ja nimi vaihtui pelkäksi "RMJ":ksi. Porissa festivaalien tapahtumapaikkana oli Kirjurinluoto ja siellä sijaitseva Pori Delta Arena.


title: Raumanmeren juhannus

text: Jo seuraavana vuonna SK Entertainment Group luopui pääomistajuudestaan ja vetovastuu tapahtumasta siirrettiin toiselle yritykselle, jonka johtajaksi tuli RMJ:n perustaja Riku Räsänen ja hänen lisäkseen omistajina toimivat Jyrki Kangas, SK Entertainment Group, Local Crew sekä Toni Järvinen. Samalla tapahtuman nimi muutettiin "RMJ Party Camp"iksi. Vuonna 2010 tapahtuma järjestettiin pienimuotoisempana jälleen Raumalla nimellä "RMJ" Unajassa ja vuoden 2011 festivaalien jäädessä toistaiseksi viimeiseksi.


title: Raumanmeren juhannus

text: Vuonna 2016 juhannuksena RMJ järjestettiin taas vuosien tauon jälkeen Otanlahdella. Elektroniseen tanssimusiikkiin (EDM) keskittyvällä festivaalilla nähtiin myös maailmanluokan tähtiä, muun muassa nykyisen elektromusiikin kärkinimet David Guetta, Jason Derulo ja Nero.


title: Raumanmeren juhannus

text: Ensimmäisenä vuotenaan uudistuneella juhannusfestivaalilla oli kävijätavoitteenaan kahden päivän osalta 30 000 festivaalikävijää. Vuonna 2017 juhannusjuhlat kasvoi kolmipäiväiseksi ja lippuja myytiin 50 000. Esiintyjälistalla ovat muun muassa Pendulum, David Hasselhoff Shaggy ja The Rasmus.


title: Raumanmeren juhannus

text: Tapahtuman ohjelmajärjestäjänä toimii nykyisin Nelonen Media Live. Festivaalin perustajan Riku Räsäsen yritys Suomen Elämyspalvelu Oy on vastannut juhlien alue- ja majoitusjärjestelyistä..


title: Ernst Boris Chain

text: Sir Ernst Boris Chain (19. kesäkuuta 1906 – 12. elokuuta 1979) oli brittiläinen, Nobelin lääketieteen palkinnolla palkittu biokemisti ja bakteriologi. Hän oli alkujaan Saksan juutalainen.


title: Ernst Boris Chain

text: Vuodesta 1930 vuoteen 1933 Chain työskenteli Charitessa, Berliinissä ja vuodesta 1935 lähtien Oxfordin yliopistolla. Vuonna 1949 hänestä tuli Rooman kemiallisen mikrobiologian tutkimuslaitoksen johtaja ja vuonna 1961 Imperial College Londonin professori.


title: Ernst Boris Chain

text: Tutkimuksistaan penisilliinin ja sen käytön parissa Chainille myönnettiin vuonna 1945 Nobelin lääketieteen palkinto yhdessä Alexander Flemingin ja Howard Walter Floreyn kanssa. Vuonna 1946 hän sai Pasteurmedaillen ja 1954 hänelle myönnettiin Paul-Ehrlich-palkinto.


title: Malmin ampumarata

text: Malmin ampumarata oli Suomen puolustusvoimien rakentama ampumarata nykyisen Kivikon kaupunginosan alueella Helsingissä. Se valmistui ammunnan vuoden 1937 maailmanmestaruuskilpailuja varten. Sitä käytettiin myös Helsingin olympialaisten ammuntalajeihin. Sodan aikana Malmin ampumarataa käytettiin myös teloituspaikkana. Siellä teloitettiin ainakin Martta Koskinen ja Olavi Heiman 29. syyskuuta 1943.


title: Malmin ampumarata

text: Ampumarata oli Puolustusvoimien säännöllisessä käytössä. Luotiaseammunnat lopetettiin kuitenkin 1960- ja 1970-lukujen taitteessa, kun Kontulan lähiö valmistui. Tämän jälkeen rataa käyttivät vielä haulikkoampujat ja Helsingin riistanhoitoyhdistys.


title: Malmin ampumarata

text: Malmin ampumarata suljettiin vuonna 1993. Radasta ei ole nykyään paljoakaan jäljellä. Ampumalajien johdon ja arvovieraiden olympialaisissa käyttämä Paukkulan maja tuhoutui 1990-luvulla pikkupoikien sytyttämässä tulipalossa. Säilytettäväksi tarkoitetusta rakennuksesta ei ole enää jäljellä edes perustuksia.


title: Malmin ampumarata

text: Ampumarata-alueelle on kertynyt ammuntojen takia lyijyä ja muita haitallisia aineita. Helsingin kaupunki on kaavoittanut entisen ampuma-alueen asumiseen ja virkistäytymiseen. Uusien asuntojen tieltä jouduttiin poistamaan maata peräti 125 000 kuutiota, josta löytyi arviolta 130 tonnia hauleista peräisin olevaa lyijyä.


title: Heide-Park

text: Heide-Park on suuri huvipuisto Soltaussa Ala-Saksin osavaltiossa Saksassa. Se avattiin elokuussa 1978. Sen pinta-ala on noin 85 hehtaaria ja siellä on 40 huvipuistolaitetta. Puistoa ylläpitää brittiläinen Merlin Entertainments.


title: Wilkesinmaa

text: Wilkesinmaa on Etelämantereen osa, joka sijaitsee Intian valtameren eteläpuolella.


title: Wilkesinmaa

text: Muodollisesti Wilkesinmaa kattaa Etelämantereesta sektorin, jonka läntisenä rajana on Cape Hordern () ja itäisenä Pourquoi Pas Point (). Alue on nimetty yhdysvaltalaisen luutnantti Charles Wilkesin mukaan. Wilkes johti aluetta tutkimutta retkikuntaa vuosina 1838–1842.


title: Wilkesinmaa

text: Wilkesinmaalla sijaitsevat mm. Wilkesinmaan kraatteri sekä jäätikönalainen Vostokjärvi. Alueen lämpötila jää kesäisinkin pakkaselle. Wilkesinmaa kuuluu Australian vaatimiin alueisiin.


title: Valois’n Isabella

text: Valois’n Isabella (9. marraskuuta 1389 – 13. syyskuuta 1409) oli Ranskan prinsessa, kuningas Kaarle VI:n ja Baijerin Isabellan tytär. Hän oli Rikhard II:n puolisona Englannin kuningatar 1396–1400.


title: Valois’n Isabella

text: Isabella syntyi Pariisissa. Hänen nuoremmat sisaruksensa olivat John (Dauphin), Katariina ja Kaarle. Katariina meni myöhemmin naimisiin kuningas Henrik V:n kanssa.


title: Valois’n Isabella

text: 31. lokakuuta 1396 kuusivuotias Isabella naitettiin Englannin Rikhard II:lle rauhan säilyttämiseksi. Liiton poliittisuudesta huolimatta Rikhardin ja lapsi-Isabellan suhde oli molemminpuolisesti kunnioittava. Isabella muutti Wallingfordin linnaan protestiksi, kun Rikhard lähti sotaretkelle Irlantiin. Paluumatkalla Englantiin Rikhard vangittiin ja murhattiin, ja Isabella määrättiin uuden kuninkaan Henrik IV:n tahdosta muuttamaan pois Windsorista ja asettumaan Salisburyn piispan palatsiin.


title: Valois’n Isabella

text: Henrik IV päätti, että Isabellan pitäisi naida hänen poikansa Henrik, mutta Isabella kieltäytyi kaikesta kanssakäymisestä prinssin kanssa. Tietäen aviomiehensä kuolleen hän aloitti suruajan välittämättä Henrik V:n käskystä ja aikanaan Henrik päästi Isabellan palaamaan Ranskaan.


title: Valois’n Isabella

text: 29. kesäkuuta 1406 Isabella nai serkkunsa Charlesin, Orléansin herttuan. Hän kuoli vuonna 1409 synnytykseen yhdeksäntoista vuoden ikäisenä jättäen maailmaan tyttärensä, Valois’n Jeannen. Jeanne nai Alençonin herttua Jean II:n vuonna 1424, mutta avioliitto päättyi lapsettomana Jeannen kuolemaan.


title: Diana Ghurtskaia

text: Diana Ghurtskaia (, , (s. 2. heinäkuuta  1979 Abhasia) on sokea georgialainen laulaja, joka edusti maataan vuoden 2008 Eurovision laulukilpailussa kappaleellaan "Peace Will Come".


title: Diana Ghurtskaia

text: Ghurtskaia syntyi Abhasiassa vuonna 1979. Abhasian sodan aikana hänen perheensä joutui jättämään kotinsa ja asumaan pakolaisleirillä. Syntymästä saakka sokea Ghurtskaia valmistui Tbilisin sokeiden koulusta vuonna 1995 ja osallistui samana vuonna Yalta-Transit-Moscow-musiikkikilpailuun, jossa hän sai erikoispalkinnon. Hän opiskeli musiikkikoulussa Moskovassa, valmistui vuonna 1999 ja aloitti sen jälkeen soolouransa. Hänen ensimmäinen albuminsa "You Are Here" ilmestyi seuraavana vuonna. Ghurtskaia on levyttänyt duettoja useiden tunnettujen laulajien, kuten Toto Cutugnon, Ray Charlesin ja Demis Roussoksen kanssa, ja hänelle on myönnetty useita palkintoja Georgiassa, Venäjällä ja Ukrainassa. Hän aloitti opiskelun Venäjän teatteritaiteen akatemiassa vuonna 2003.


title: Diana Ghurtskaia

text: Ghurtskaia valittiin edustamaan Georgiaa 12 ehdokkaan joukosta Eurovision laulukilpailuun vuonna 2008. Hän voitti maan kansallisen finaalin 39,4 prosentin ääniosuudella kappaleellaan "Peace Will Come". Ghurtskaia sijoittui kilpailun toisessa semifinaalissa viidenneksi 107 pisteellä ja finaalissa yhdenneksitoista 83 pisteellä.


title: Diana Ghurtskaia

text: Ghurtskaia on naimisissa moskovalaisen asianajajan Peter Kutšerenkon kanssa ja heillä on vuonna 2007 syntynyt poika Konstantine.


title: Keke Palmer

text: Lauren Keyana ”Keke” Palmer (s. 26. elokuuta 1993 Harvey, Illinois, Yhdysvallat) on yhdysvaltalainen näyttelijä ja laulaja, joka tunnetaan kenties parhaiten pääroolistaan Nickelodeonin tilannekomediasarjassa "True Jackson, VP". Hän on lisäksi esiintynyt muiden muassa elokuvissa "" (2006), "Cleaner" (2007) ja "Jump in!" (2007). Hän myös ääninäyttelee Layla-keijua animaatiosarjassa "Winx-klubi" sekä Peachesia elokuvassa "".